title: DIRETTIVA DELEGATA TAL-KUMMISSJONI (UE) .../... li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-ossidu taċ-ċomb fi frit tas-siġillar li jintuża fil-manifattura tal-immuntar tat-twieqi għal ċerti tubi tal-lejżer

text:
               MEMORANDUM TA’ SPJEGAZZJONI

               1.KUNTEST TAL-ATT DELEGAT

               Din id-Direttiva Delegata tal-Kummissjoni temenda, għall-finijiet tal-adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (tfassil mill-ġdid)
                  1
                (id-Direttiva RoHS 2) fir-rigward ta’ eżenzjoni għal applikazzjonijiet speċifiċi li fihom iċ-ċomb.

               Id-Direttiva RoHS 2 tirrestrinġi l-użu ta’ ċerti sustanzi perikolużi fit-tagħmir elettriku u elettroniku, kif previst fl-Artikolu 4 tagħha. Din daħlet fis-seħħ fil-21 ta’ Lulju 2011.

               Is-sustanzi ristretti huma elenkati fl-Anness II tad-Direttiva RoHS 2. Filwaqt li r-restrizzjonijiet fuq iċ-ċomb, il-merkurju, il-kadmju, il-kromju eżavalenti, il-bifenili polibromurati u l-eteri tad-difenil polibromurati huma diġà fis-seħħ, ir-restrizzjonijiet fuq il-bis(2-etileżil)ftalat (DEHP), il-benżilbutilftalat (BBP), il-ftalat tad-dibutil (DBP) u l-ftalat tad-diisobutil (DIBP) jibdew japplikaw mit-22 ta’ Lulju 2019 jew aktar tard. L-Annessi III u IV tad-Direttiva RoHS 2 jelenkaw il-materjali u l-komponenti tat-tagħmir elettriku u elettroniku (EEE) għal applikazzjonijiet speċifiċi eżentati mir-restrizzjoni fuq is-sustanzi skont l-Artikolu 4(1) tad-Direttiva RoHS 2.

               L-Artikolu 5 jipprevedi l-adattament għall-progress xjentifiku u tekniku (l-inklużjoni, it-tiġdid, l-emendi u r-revokar tal-eżenzjonijiet) tal-Annessi III u IV. Skont l-Artikolu 5(1)(a) l-eżenzjonijiet iridu jiġu inklużi fl-Annessi III u IV biss jekk l-inklużjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006
                  2
                u meta tiġi ssodisfata xi waħda mill-kundizzjonijiet li ġejjin: it-tneħħija jew is-sostituzzjoni tagħhom permezz ta’ bidliet fid-disinn jew fil-materjali u l-komponenti li ma jeħtieġu l-ebda materjal jew sustanza elenkati fl-Anness II mhumiex prattiċi mil-lat xjentifiku jew tekniku; l-affidabbiltà tas-sostituti mhix żgurata; jew it-total tal-impatti negattivi fuq l-ambjent, is-saħħa u s-sikurezza tal-konsumatur ikkawżati mis-sostituzzjoni x’aktarx li jkun ogħla mit-total tal-benefiċċji għall-ambjent, is-saħħa u s-sikurezza tal-konsumatur.

               Barra minn hekk, l-Artikolu 5(1) jistipula li l-Kummissjoni Ewropea (il-Kummissjoni) għandha tinkludi materjali u komponenti tal-EEE għal applikazzjonijiet speċifiċi fil-listi tal-Annessi III u IV permezz ta’ atti delegati individwali b’konformità mal-Artikolu 20. L-Artikolu 5(3) u l-Anness V jistabbilixxu l-proċedura għall-preżentazzjoni ta’ applikazzjonijiet għall-għoti, għat-tiġdid jew għar-revoka ta’ eżenzjoni.

               2.KONSULTAZZJONIJIET QABEL L-ADOZZJONI TAL-ATT

               Mill-pubblikazzjoni tad-Direttiva RoHS 2, il-Kummissjoni rċeviet għadd
                  3
                ġmielu ta’ talbiet mingħand l-operaturi ekonomiċi, skont id-dispożizzjonijiet fl-Artikolu 5(3) u fl-Anness V, kemm għall-għoti ta’ eżenzjonijiet ġodda u kif ukoll għat-tiġdid ta’ dawk eżistenti.

               L-eżenzjoni 32 tal-Anness III attwali tippermetti l-użu tal-ossidu taċ-ċomb fi frit tas-siġillar għall-manifattura tal-immuntar tat-twieqi għat-tubi tal-lejżer Argon u Kripton. Il-Kummissjoni rċeviet żewġ applikazzjonijiet għat-tiġdid ta’ din l-eżenzjoni f’Jannar 2015. Filwaqt li l-eżenzjoni 32 kienet tiskadi fil-21 ta’ Lulju 2016 għall-kategoriji 1 sa 7 u 10
                  4
               , b’konformità mar-rekwiżiti tad-Direttiva RoHS (l-Artikolu 5(5), it-tieni subparagrafu), din għandha tibqa’ tapplika sakemm il-Kummissjoni tieħu deċiżjoni dwar it-tiġdid tal-applikazzjoni.

               Sabiex issir evalwazzjoni tal-applikazzjoni għal eżenzjoni, il-Kummissjoni nediet studju biex twettaq il-valutazzjoni teknika u xjentifika meħtieġa, li kien jinkludi konsultazzjoni online miftuħa ta’ tmien ġimgħat malpartijiet ikkonċernati
                  5
                dwar l-applikazzjoni. Waqt il-konsultazzjoni mal-partijiet ikkonċernati waslu żewġ kontributi.

               Ir-rapport finali bil-valutazzjoni tal-applikazzjoni ġie ppubblikat;
                  6
               ; u l-partijiet ikkonċernati ġew notifikati b’dan.

               Sussegwentement, il-Kummissjoni kkonsultat bil-miktub lill-grupp ta’ esperti tal-Istati Membri għall-atti delegati skont id-Direttiva RoHS 2 kif miftiehem waqt il-laqgħa preċedenti
                  7
               . L-esperti qablu mal-abbozz ippreżentat mill-Kummissjoni, b’maġġoranza kbira ta’ membri li ma ddikjarawx il-fehma tagħhom. Skont il-Linji Gwida għal Regolamentazzjoni Aħjar, l-abbozz tad-Direttiva Delegata ġie ppubblikat fuq il-Portal għal Regolamentazzjoni Aħjar għal perjodu ta’ erba’ ġimgħat li matulu l-pubbliku seta’ jippreżenta r-reazzjonijiet tiegħu. Waslu tliet kummenti; tnejn minnhom jappoġġaw l-abbozz tal-att u wieħed jipproponi li titħaddem lingwa awżiljarja mifruxa mal-UE kollha. Twettqu l-passi kollha meħtieġa relatati mal-eżenzjonijiet mir-restrizzjoni tas-sustanza skont l-Artikoli 5(3) sa 5(7)
                  8
               . Il-Kunsill u l-Parlament Ewropew ġew notifikati dwar l-attivitajiet kollha.

               Ir-rapport finali saħaq l-aktar fuq l-informazzjoni u l-valutazzjoni tekniċi li ġejjin:

               ·Il-materjal ibbażat fuq l-ossidu taċ-ċomb fi prodotti tal-lejżer Argon u Kripton jipprovdi siġill kritiku termomekkanikament stabbli u tal-vakum bejn l-ottiċi u t-tubu tal-lejżer. Il-prodotti tal-lejżer li fihom iċ-ċomb jintużaw bħala sorsi tad-dawl koerenti f’firxa wiesgħa ta’ applikazzjonijiet xjentifiċi u industrijali kritiċi, fosthom l-ispettroskopija, il-mikroskopija u l-olografija.

               ·Bħalissa, sostituzzjoni jew tneħħija taċ-ċomb fl-applikazzjonijiet ikkonċernati għadhom mhumiex prattiċi mil-lat xjentifiku jew tekniku.

               Ir-riżultati tal-evalwazzjoni għall-kategoriji 1 sa 7 u għall-kategorija 10 juru li mill-inqas wieħed mill-kriterji rilevanti speċifikati fl-Artikolu 5(1)(a) jiġi ssodisfat mit-talba għal eżenzjoni fir-rigward tal-entrata 32 fl-Anness III. Minħabba li għall-applikazzjonijiet ikkonċernati llum ma hemm l-ebda alternattiva affidabbli jew alternattiva li x’aktarx titqiegħed fis-suq dalwaqt, it-tiġdid tal-eżenzjoni b’perjodu ta’ validità sal-21 ta’ Lulju 2021 huwa ġġustifikat; peress li ma jeżisti l-ebda sostitut affidabbli, tul dan il-perjodu mhu mistenni l-ebda impatt soċjoekonomiku negattiv tas-sostituzzjoni. Lanqas il-perjodu ta’ validità mogħti mhu mistenni jħalli impatti negattivi fuq l-innovazzjoni. Għall-kategoriji l-oħra għajr il-kategoriji 1 sa 7 u 10, l-eżenzjoni attwali tibqa’ tgħodd għall-perjodi ta’ validità stabbiliti fl-Artikolu 5(2). L-eżenzjoni speċifika ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006 (REACH), b’konformità mal-Artikolu 5 tad-Direttiva 2011/65/UE.

               3.ELEMENTI ĠURIDIĊI TAL-ATT DELEGAT

               Id-Direttiva Delegata tagħti eżenzjoni mir-restrizzjonijiet fl-Artikolu 4(1), li jridu jiġu elenkati fl-Anness III tad-Direttiva 2011/65/UE, għall-użu taċ-ċomb f’applikazzjonijiet speċifiċi.

               L-istrument huwa Direttiva Delegata, kif previst fid-Direttiva 2011/65/UE, u b’mod partikolari b’konformità mar-rekwiżiti rilevanti fl-Artikolu 5(1)(a) tagħha.

               Id-Direttiva Delegata għandha l-għan li tikkontribwixxi għall-protezzjoni tas-saħħa tal-bniedem u tal-ambjent u tapprossima d-dispożizzjonijiet għall-funzjonament tas-suq intern fil-qasam tat-tagħmir elettriku u elettroniku, billi tippermetti l-użu ta’ sustanzi li suppost huma projbiti għal applikazzjonijiet speċifiċi, b’konformità mad-dispożizzjonijiet tad-Direttiva RoHS 2 u skont il-kundizzjonijiet mogħtija fiha u b’konformità mal-proċedura stabbilita fiha għall-adattament tal-Annessi III u IV għall-progress xjentifiku u tekniku.

               B’konformità mal-prinċipju tal-proporzjonalità, il-miżura ma tmurx lil hinn minn dak meħtieġ biex jintlaħaq l-għan tagħha.

               Il-proposta ma għandha l-ebda implikazzjoni fuq il-baġit tal-UE.

               DIRETTIVA DELEGATA TAL-KUMMISSJONI (UE) .../...

               ta’ 16.11.2018

               li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-ossidu taċ-ċomb fi frit tas-siġillar li jintuża fil-manifattura tal-immuntar tat-twieqi għal ċerti tubi tal-lejżer

               (Test b’rilevanza għaż-ŻEE)

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku
                  9
               , u b’mod partikolari l-Artikolu 5(1)(a) tagħha,

               Billi:

               (1)
                     Id-Direttiva 2011/65/UE teżiġi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih ċerti sustanzi perikolużi elenkati fl-Anness II ta’ dik id-Direttiva. Dak ir-rekwiżit ma japplikax għall-applikazzjonijiet elenkati fl-Anness III tad-Direttiva 2011/65/UE.

               (2)
                     Il-kategoriji differenti tat-tagħmir elettriku u elettroniku li għalihom tapplika d-Direttiva 2011/65/UE (kategoriji 1 sa 11) huma elenkati fl-Anness I ta’ dik id-Direttiva.

               (3)
                     Iċ-ċomb hu sustanza ristretta elenkata fl-Anness II tad-Direttiva 2011/65/UE. Iżda, l-użu tal-ossidu taċ-ċomb fi frit tas-siġillar għall-manifattura tal-immuntar tat-twieqi għat-tubi tal-lejżer Argon u Kripton kien eżentat mir-restrizzjoni u bħalissa hu elenkat fl-entrata 32 tal-Anness III ta’ dik id-Direttiva. Għall-kategoriji 1 sa 7 u 10, l-iskadenza ta’ dik l-eżenzjoni kienet il-21 ta’ Lulju 2016.

               (4)
                     Il-Kummissjoni rċeviet applikazzjoni għal tiġdid ta’ dik l-eżenzjoni qabel il-21 ta’ Jannar 2015, skont l-Artikolu 5(5) tad-Direttiva 2011/65/UE. L-eżenzjoni tibqa’ valida sakemm tkun ġiet adottata deċiżjoni dwar dik l-applikazzjoni.

               (5)
                     Il-prodotti tal-lejżer li fihom iċ-ċomb jintużaw bħala sorsi tad-dawl koerenti f’firxa wiesgħa ta’ applikazzjonijiet xjentifiċi u industrijali kritiċi, fosthom l-ispettroskopija, il-mikroskopija u l-olografija. Il-materjal ibbażat fuq l-ossidu taċ-ċomb fi prodotti tal-lejżer Argon u Kripton jipprovdi siġill kritiku termomekkanikament stabbli u tal-vakum bejn l-ottiċi u t-tubu tal-lejżer.

               (6)
                     Sostituzzjoni jew tneħħija taċ-ċomb għadhom mhumiex prattiċi mil-lat xjentifiku jew tekniku għat-tubi tal-lejżer Argon u Kripton minħabba n-nuqqas ta’ sostituti affidabbli. L-eżenzjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006 tal-Parlament Ewropew u tal-Kunsill
                  10
               . Għaldaqstant jenħtieġ li l-eżenzjoni għall-użu tal-ossidu taċ-ċomb fi frit tas-siġillar għall-manifattura tal-immuntar tat-twieqi għat-tubi tal-lejżer Argon u Kripton tiġġedded għall-kategoriji 1 sa 7 u 10.

               (7)
                     Peress li, għall-applikazzjonijiet ikkonċernati, bħalissa ma hemm l-ebda alternattiva disponibbli fis-suq jew aktarx mhux se jkun hemm alternattivi disponibbli fis-suq fil-futur qrib, l-eżenzjoni għal dawk l-applikazzjonijiet jenħtieġ tiġġedded għall-kategoriji 1 sa 7 u 10 għall-perjodu massimu ta’ ħames snin sal-21 ta’ Lulju 2021. Fid-dawl tar-riżultati tal-isforzi li għaddejjin biex tinsab sostituzzjoni affidabbli, aktarx li t-tul tal-eżenzjoni mhux se jħalli impatti negattivi fuq l-innovazzjoni.

               (8)
                     Għall-kategoriji l-oħra għajr il-kategoriji 1 sa 7 u l-kategorija 10, l-eżenzjoni attwali tibqa’ valida għall-perjodi ta’ validità stabbiliti fit-tieni subparagrafu tal-Artikolu 5(2) tad-Direttiva 2011/65/UE. Għal raġunijiet ta’ ċarezza, jenħtieġ li d-dati tal-iskadenza jiżdiedu fl-Anness III ta’ dik id-Direttiva.

               (9)
                     Għalhekk jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

               Artikolu 1

               L-Anness III tad-Direttiva 2011/65/UE hu emendat kif stabbilit fl-Anness ta’ din id-Direttiva.

               Artikolu 2

               1.L-Istati Membri għandhom jadottaw u jippubblikaw, sa mhux iktar tard minn [enter the last day of the 12th month after the date of entry into force of this Directive] il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom jikkomunikaw minnufih lill-Kummissjoni t-testi ta’ dawk id-dispożizzjonijiet.

               Dawn għandhom japplikaw dawk id-dispożizzjonijiet minn [enter the last day of the 12th month after the date of entry into force of this Directive + 1 day].

               Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn dik ir-referenza meta ssir il-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir dik ir-referenza.

               2.L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tad-dritt nazzjonali li jadottaw fil-qasam kopert minn din id-Direttiva.

               Artikolu 3

               Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Artikolu 4

               Din id-Direttiva hija indirizzata lill-Istati Membri.

               Magħmul fi Brussell, 16.11.2018

                     Għall-Kummissjoni

                     Il-President
                     Jean-Claude JUNCKER

                     (1)

                        ĠU L 174, 1.7.2011, p. 88.

                     (2)

                        ĠU L 396, 30.12.2006, p. 1.

                     (3)

                        Il-lista tinsab fuq:
                  http://ec.europa.eu/environment/waste/rohs_eee/adaptation_en.htm

                     (4)

                        Dawn il-kategoriji huma: 1. Apparat elettrodomestiku kbir; 2. Apparat elettrodomestiku żgħir; 3. Tagħmir tal-informatika u t-telekomunikazzjoni; 4. Tagħmir tal-konsumatur; 5. Tagħmir tat-tidwil; 6. Għodda elettrika u elettronika; 7. Ġugarelli, tagħmir ta’ divertiment u tal-isport; 10. Apparat ta’ distribuzzjoni awtomatika. Il-kategoriji EEE huma elenkati fl-Anness I tad-Direttiva RoHS.

                     (5)

                  Perjodu ta’ konsultazzjoni
                  : mill-21.08.2015 sas-16.10.2015

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Il-konsultazzjonijiet saru bil-miktub bejn is-27 ta’ April u t-18 ta’ Mejju 2017.

                     (8)

                        Lista tal-passi amministrattivi meħtieġa tinsab fuq
                  is-sit web tal-Kummissjoni
                  . L-istadju attwali tal-proċedura jistgħu jidhru għal kull abbozz tal-att delegat fir-Reġistru Interistituzzjonali tal-Atti Delegati fuq
                  https://webgate.ec.europa.eu/regdel/#/home
                  .

                     (9)

                        ĠU L 174, 1.7.2011, p. 88.

                     (10)

                        Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH) u li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

    ---documentbreak---

               ANNESS

               Fl-Anness III, l-entrata 32 hija sostitwita b’dan li ġej:

                        “32

                        L-ossidu taċ-ċomb fi frit tas-siġillar li jintuża fil-manifattura tal-immuntar tat-twieqi għat-tubi tal-lejżer Argon u Kripton

                        Jiskadi fi:

                        -il-21 ta’ Lulju 2021 għall-kategoriji 1 sa 7 u 10;

                        -il-21 ta’ Lulju 2021 għall-kategoriji 8 u 9 għajr għall-apparat mediku dijanjostiku in vitro u l-istrumenti ta’ monitoraġġ u ta’ kontroll industrijali;

                        -il-21 ta’ Lulju 2023 għall-kategorija 8, l-apparat mediku dijanjostiku in vitro;

                        -il-21 ta’ Lulju 2024 għall-kategorija 9, l-istrumenti ta’ monitoraġġ u ta’ kontroll industrijali, u għall-kategorija 11.”


title: DIRETTIVA DELEGATA TAL-KUMMISSJONI (UE) .../... li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb u l-kadmju fil-linka tal-istampar għall-applikazzjoni ta’ enameli fuq il-ħġieġ

text:
               MEMORANDUM TA’ SPJEGAZZJONI

               1.KUNTEST TAL-ATT DELEGAT

               Din id-Direttiva Delegata tal-Kummissjoni temenda, għall-finijiet tal-adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (tfassil mill-ġdid)
                  1
                (id-Direttiva RoHS 2) fir-rigward ta’ eżenzjoni għal applikazzjonijiet speċifiċi li fihom iċ-ċomb u l-kadmju.

               Id-Direttiva RoHS 2 tirrestrinġi l-użu ta’ ċerti sustanzi perikolużi fit-tagħmir elettriku u elettroniku, kif previst fl-Artikolu 4 tagħha. Din daħlet fis-seħħ fil-21 ta’ Lulju 2011.

               Is-sustanzi ristretti huma elenkati fl-Anness II tad-Direttiva RoHS 2. Filwaqt li r-restrizzjonijiet fuq iċ-ċomb, il-merkurju, il-kadmju, il-kromju eżavalenti, il-bifenili polibromurati u l-eteri tad-difenil polibromurati huma diġà fis-seħħ, ir-restrizzjonijiet fuq il-bis(2-etileżil)ftalat (DEHP), il-benżilbutilftalat (BBP), il-ftalat tad-dibutil (DBP) u l-ftalat tad-diisobutil (DIBP) jibdew japplikaw mit-22 ta’ Lulju 2019 jew aktar tard. L-Annessi III u IV tad-Direttiva RoHS 2 jelenkaw il-materjali u l-komponenti tat-tagħmir elettriku u elettroniku (EEE) għal applikazzjonijiet speċifiċi eżentati mir-restrizzjoni fuq is-sustanzi skont l-Artikolu 4(1) tad-Direttiva RoHS 2.

               L-Artikolu 5 jipprevedi l-adattament għall-progress xjentifiku u tekniku (l-inklużjoni, it-tiġdid, l-emendi u r-revokar tal-eżenzjonijiet) tal-Annessi III u IV. Skont l-Artikolu 5(1)(a) l-eżenzjonijiet iridu jiġu inklużi fl-Annessi III u IV biss jekk l-inklużjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006
                  2
                u meta tiġi ssodisfata xi waħda mill-kundizzjonijiet li ġejjin: it-tneħħija jew is-sostituzzjoni tagħhom permezz ta’ bidliet fid-disinn jew fil-materjali u l-komponenti li ma jeħtieġu l-ebda materjal jew sustanza elenkati fl-Anness II mhumiex prattiċi mil-lat xjentifiku jew tekniku; l-affidabbiltà tas-sostituti mhix żgurata; jew it-total tal-impatti negattivi fuq l-ambjent, is-saħħa u s-sikurezza tal-konsumatur ikkawżati mis-sostituzzjoni x’aktarx li jkun ogħla mit-total tal-benefiċċji għall-ambjent, is-saħħa u s-sikurezza tal-konsumatur.

               Barra minn hekk, l-Artikolu 5(1) jistipula li l-Kummissjoni Ewropea (il-Kummissjoni) għandha tinkludi materjali u komponenti tal-EEE għal applikazzjonijiet speċifiċi fil-listi tal-Annessi III u IV permezz ta’ atti delegati individwali b’konformità mal-Artikolu 20. L-Artikolu 5(3) u l-Anness V jistabbilixxu l-proċedura għall-preżentazzjoni ta’ applikazzjonijiet għall-għoti, għat-tiġdid jew għar-revoka ta’ eżenzjoni.

               2.KONSULTAZZJONIJIET QABEL L-ADOZZJONI TAL-ATT

               Mill-pubblikazzjoni tad-Direttiva RoHS 2, il-Kummissjoni rċeviet għadd
                  3
                ġmielu ta’ talbiet mingħand l-operaturi ekonomiċi, skont id-dispożizzjonijiet fl-Artikolu 5(3) u fl-Anness V, kemm għall-għoti ta’ eżenzjonijiet ġodda u kif ukoll għat-tiġdid ta’ dawk eżistenti.

               L-eżenzjoni 21 tal-Anness III attwali tippermetti l-użu taċ-ċomb u l-kadmju fil-linka tal-istampar għall-applikazzjoni ta’ enameli fuq ħġieġ, bħall-ħġieġ tal-borosilikat u tas-soda lime. Il-Kummissjoni rċeviet applikazzjoni waħda għat-tiġdid ta’ din l-eżenzjoni f’Jannar 2015. Filwaqt li l-eżenzjoni 21 kienet tiskadi fil-21 ta’ Lulju 2016 għall-kategoriji 1 sa 7 u 10
                  4
               , b’konformità mar-rekwiżiti tad-Direttiva RoHS (l-Artikolu 5(5), it-tieni subparagrafu), din għandha tibqa’ tapplika sakemm il-Kummissjoni tieħu deċiżjoni dwar it-tiġdid tal-applikazzjoni.

               Sabiex issir evalwazzjoni tal-applikazzjoni għal eżenzjoni, il-Kummissjoni nediet studju biex twettaq il-valutazzjoni teknika u xjentifika meħtieġa, li kien jinkludi konsultazzjoni online miftuħa ta’ tmien ġimgħat malpartijiet ikkonċernati
                  5
                dwar l-applikazzjoni. Għall-konsultazzjoni mal-partijiet ikkonċernati saru tliet kontributi.

               Ir-rapport finali bil-valutazzjoni tal-applikazzjoni ġie ppubblikat;
                  6
               ; u l-partijiet ikkonċernati ġew notifikati b’dan.

               Sussegwentement, il-Kummissjoni kkonsultat bil-miktub lill-grupp ta’ esperti tal-Istati Membri għall-atti delegati skont id-Direttiva RoHS 2 kif miftiehem waqt il-laqgħa preċedenti
                  7
               . L-esperti qablu mal-abbozz ippreżentat mill-Kummissjoni, b’maġġoranza kbira ta’ membri li ma ddikjarawx il-fehma tagħhom. Skont il-Linji Gwida għal Regolamentazzjoni Aħjar, l-abbozz tad-Direttiva Delegata ġie ppubblikat fuq il-Portal għal Regolamentazzjoni Aħjar għal perjodu ta’ erba’ ġimgħat li matulu l-pubbliku seta’ jippreżenta r-reazzjonijiet tiegħu. Waslu tliet kummenti; tnejn minnhom jappoġġaw l-abbozz tal-att u wieħed jipproponi li tinżamm l-eżenzjoni relatata maċ-ċomb għall-kategorija 5. Tqies il-kumment u l-abbozz tad-Direttiva Delegata korrispondenti ġie emendat għal raġunijiet ta’ ċarezza legali. Twettqu l-passi kollha meħtieġa relatati mal-eżenzjonijiet mir-restrizzjoni tas-sustanza skont l-Artikoli 5(3) sa 5(7)
                  8
               . Il-Kunsill u l-Parlament Ewropew ġew notifikati dwar l-attivitajiet kollha.

               Ir-rapport finali saħaq l-aktar fuq l-informazzjoni u l-valutazzjoni tekniċi li ġejjin:

               ·Iċ-ċomb u l-kadmju fil-linka tal-istampar applikati fuq il-ħġieġ jipprovdu mmarkar durabbli tal-prodott, l-aktar fuq il-bozoz tal-ħġieġ tal-lampi. L-immarkar jaqdi bosta skopijiet fosthom għall-immarkar CE u WEEE, jidentifika l-produttur, it-tip ta’ lampa u l-potenza, li huma rilevanti għas-sikurezza, għall-bidla korretta tal-lampa u għar-riċiklaġġ. Id-durabbiltà tal-immarkar hi importanti biex l-immarkar tal-prodott jibqa’ leġibbli tul iċ-ċiklu tal-ħajja tal-prodott, kif jeżiġu l-leġiżlazzjonijiet u l-istandards tas-sikurezza tal-prodott.

               ·Iċ-ċomb jipprovdi proprjetajiet essenzjali, fosthom adeżjoni tajba, temperaturi aktar baxxi tal-enamellar, aktar durabbiltà u opaċità. Il-kadmju jintuża biex jinkisbu ċerti kuluri tal-enamel f’diversi oqsma ta’ applikazzjonijiet, inkluż applikazzjonijiet għal finijiet ta’ sikurezza u ta’ twissija meta ċerti kuluri jitqiesu li jżidu l-viżibbiltà. Il-kadmju jipprovdi wkoll funzjonijiet importanti ta’ ffiltrar.

               ·Bħalissa, sostituzzjoni jew tneħħija taċ-ċomb u l-kadmju għadhom mhumiex prattiċi mil-lat xjentifiku jew tekniku għal ċerti applikazzjonijiet.

               Ir-riżultati tal-evalwazzjoni għall-kategoriji 1 sa 7 u 10 juru li mill-inqas wieħed mill-kriterji rilevanti speċifikati fl-Artikolu 5(1)(a) jiġi ssodisfat mit-talba għal eżenzjoni b’rabta mal-entrata 21 fl-Anness III. Peress li għal ċerti applikazzjonijiet ma teżisti l-ebda alternattiva affidabbli, hu ġġustifikat li tiġġedded l-eżenzjoni bit-test emendat biex jinħolqu subentrati separati għas-sustanzi rispettivi (iċ-ċomb u l-kadmju) u biex tkun tirrifletti l-istatus attwali tat-teknoloġiji alternattivi. It-tiġdidiet tal-eżenzjonijiet mogħtija bis-subentrati għandhom jibqgħu validi sal-21 ta’ Lulju 2021. Il-perjodu ta’ validità mogħti mhux mistenni jħalli impatti negattivi fuq l-innovazzjoni. Meta jkun hemm sostituzzjoni affidabbli disponibbli, jaf ikun hemm xi impatti soċjoekonomiċi limitati fuq ċerti manifatturi fl-għamla ta’ investiment meħtieġ relatat mal-aġġustamenti fit-tagħmir. Għall-kategoriji l-oħra għajr il-kategoriji 1 sa 7 u 10, l-eżenzjoni attwali tibqa’ tgħodd għall-perjodi ta’ validità stabbiliti fl-Artikolu 5(2). L-eżenzjoni speċifika ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006 (REACH), b’konformità mal-Artikolu 5 tad-Direttiva 2011/65/UE.

               3.ELEMENTI ĠURIDIĊI TAL-ATT DELEGAT

               Id-Direttiva Delegata tagħti eżenzjoni mir-restrizzjonijiet fl-Artikolu 4(1), li jridu jiġu elenkati fl-Anness III tad-Direttiva 2011/65/UE, għall-użu taċ-ċomb u tal-kadmju f’applikazzjonijiet speċifiċi.

               L-istrument huwa Direttiva Delegata, kif previst fid-Direttiva 2011/65/UE, u b’mod partikolari b’konformità mar-rekwiżiti rilevanti fl-Artikolu 5(1)(a) tagħha.

               Id-Direttiva Delegata għandha l-għan li tikkontribwixxi għall-protezzjoni tas-saħħa tal-bniedem u tal-ambjent u tapprossima d-dispożizzjonijiet għall-funzjonament tas-suq intern fil-qasam tat-tagħmir elettriku u elettroniku, billi tippermetti l-użu ta’ sustanzi li suppost huma projbiti għal applikazzjonijiet speċifiċi, b’konformità mad-dispożizzjonijiet tad-Direttiva RoHS 2 u skont il-kundizzjonijiet mogħtija fiha u b’konformità mal-proċedura stabbilita fiha għall-adattament tal-Annessi III u IV għall-progress xjentifiku u tekniku.

               B’konformità mal-prinċipju tal-proporzjonalità, il-miżura ma tmurx lil hinn minn dak meħtieġ biex jintlaħaq l-għan tagħha.

               Il-proposta ma għandha l-ebda implikazzjoni fuq il-baġit tal-UE.

               DIRETTIVA DELEGATA TAL-KUMMISSJONI (UE) .../...

               ta’ 16.11.2018

               li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb u l-kadmju fil-linka tal-istampar għall-applikazzjoni ta’ enameli fuq il-ħġieġ

               (Test b’rilevanza għaż-ŻEE)

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku
                  9
               , u b’mod partikolari l-Artikolu 5(1)(a) tagħha,

               Billi:

               (1)
                     Id-Direttiva 2011/65/UE teżiġi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih ċerti sustanzi perikolużi elenkati fl-Anness II ta’ dik id-Direttiva. Dak ir-rekwiżit ma japplikax għall-applikazzjonijiet elenkati fl-Anness III tad-Direttiva 2011/65/UE.

               (2)
                     Il-kategoriji differenti tat-tagħmir elettriku u elettroniku li għalihom tapplika d-Direttiva 2011/65/UE (kategoriji 1 sa 11) huma elenkati fl-Anness I ta’ dik id-Direttiva.

               (3)
                     Iċ-ċomb u l-kadmju huma sustanzi ristretti elenkati fl-Anness II tad-Direttiva 2011/65/UE. Madankollu, l-użu taċ-ċomb u l-kadmju f’ċerti applikazzjonijiet tal-istampar fuq il-ħġieġ, kien eżentat mir-restrizzjoni u bħalissa hu elenkat fl-entrata 21 tal-Anness III ta’ dik id-Direttiva. Għall-kategoriji 1 sa 7 u 10, l-iskadenza ta’ dik l-eżenzjoni kienet il-21 ta’ Lulju 2016.

               (4)
                     Il-Kummissjoni rċeviet applikazzjoni għal tiġdid ta’ dik l-eżenzjoni qabel il-21 ta’ Jannar 2015, skont l-Artikolu 5(5) tad-Direttiva 2011/65/UE. L-eżenzjoni tibqa’ valida sakemm tkun ġiet adottata deċiżjoni dwar dik l-applikazzjoni.

               (5)
                     Iċ-ċomb u l-kadmju fil-linka tal-istampar applikati fuq il-ħġieġ jipprovdu mmarkar durabbli tal-prodott, l-aktar fuq il-bozoz tal-ħġieġ tal-lampi. L-immarkar jaqdi bosta skopijiet fosthom għall-immarkar CE (il-konformità Ewropea) u WEEE (skart ta’ tagħmir elettriku u elettroniku), jidentifika l-produttur, it-tip ta’ lampa u l-potenza, li huma rilevanti għas-sikurezza, għall-bidla korretta tal-lampa u għar-riċiklaġġ. Id-durabbiltà tal-immarkar hi importanti biex l-immarkar tal-prodott jibqa’ leġibbli tul iċ-ċiklu tal-ħajja tal-prodott, kif jeżiġu l-leġiżlazzjonijiet u l-istandards tas-sikurezza tal-prodott.

               (6)
                     Iċ-ċomb jipprovdi proprjetajiet essenzjali, fosthom adeżjoni tajba, temperaturi aktar baxxi tal-enamellar, aktar durabbiltà u opaċità.

               (7)
                     Il-kadmju jintuża biex jinkisbu ċerti kuluri tal-enamel f’diversi oqsma ta’ applikazzjonijiet, inkluż applikazzjonijiet għal finijiet ta’ sikurezza u ta’ twissija meta ċerti kuluri jitqiesu li jżidu l-viżibbiltà. Dan jipprovdi wkoll funzjonijiet importanti ta’ ffiltrar.

               (8)
                     Sostituzzjoni jew tneħħija taċ-ċomb għadhom mhumiex prattiċi mil-lat xjentifiku jew tekniku għal ċerti applikazzjonijiet koperti mill-eżenzjoni attwali fir-rigward tal-kategoriji 1 sa 7 u 10 minħabba n-nuqqas ta’ sostituti affidabbli. L-eżenzjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006 tal-Parlament Ewropew u tal-Kunsill
                  10
               . Għaldaqstant jenħtieġ li l-eżenzjoni tiġġedded għal dawk l-applikazzjonijiet u l-kategoriji partikolari.

               (9)
                     Sostituzzjoni jew tneħħija tal-kadmju għadhom mhumiex prattiċi mil-lat xjentifiku jew tekniku għal ċerti applikazzjonijiet koperti mill-eżenzjoni attwali fir-rigward tal-kategoriji 1 sa 7 u 10 minħabba n-nuqqas ta’ sostituti affidabbli. L-eżenzjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006. Għaldaqstant jenħtieġ li l-eżenzjoni tiġġedded għal dawk l-applikazzjonijiet u l-kategoriji partikolari.

               (10)
                     Għall-applikazzjonijiet l-oħra kollha li bħalissa huma koperti mill-eżenzjoni, il-kundizzjonijiet għat-tiġdid mhumiex issodisfati. Jenħtieġ li l-eżenzjonijiet għal dawk l-applikazzjonijiet jibqgħu japplikaw għal 12-il xahar wara d-data tad-dħul fis-seħħ ta’ din id-Direttiva Delegata skont l-Artikolu 5(6) tad-Direttiva 2011/65/UE.

               (11)
                     Peress li, għall-applikazzjonijiet biċ-ċomb ikkonċernati mit-tiġdid, ma hemm l-ebda alternattiva disponibbli fis-suq, l-eżenzjoni għal dawk l-applikazzjonijiet jenħtieġ tiġġedded għall-kategoriji 1 sa 7 u 10 għall-perjodu massimu ta’ ħames snin sal-21 ta’ Lulju 2021. Fid-dawl tar-riżultati tal-isforzi li għaddejjin biex tinsab sostituzzjoni affidabbli, aktarx li t-tul tal-eżenzjoni mhux se jħalli impatti negattivi fuq l-innovazzjoni.

               (12)
                     Peress li, għall-applikazzjonijiet bil-kadmju kkonċernati mit-tiġdid, ma hemm l-ebda alternattiva disponibbli fis-suq, l-eżenzjoni għal dawk l-applikazzjonijiet jenħtieġ tiġġedded għall-kategoriji 1 sa 7 u 10 għall-perjodu massimu ta’ ħames snin sal-21 ta’ Lulju 2021. Fid-dawl tar-riżultati tal-isforzi li għaddejjin biex tinsab sostituzzjoni affidabbli, aktarx li t-tul tal-eżenzjoni mhux se jħalli impatti negattivi fuq l-innovazzjoni.

               (13)
                     Għall-kategoriji l-oħra għajr il-kategoriji 1 sa 7 u l-kategorija 10, l-eżenzjoni attwali tibqa’ valida għall-perjodi ta’ validità stabbiliti fit-tieni subparagrafu tal-Artikolu 5(2) tad-Direttiva 2011/65/UE. Għal raġunijiet ta’ ċarezza, jenħtieġ li d-dati tal-iskadenza jiżdiedu fl-Anness III ta’ dik id-Direttiva.

               (14)
                     Għalhekk jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

               Artikolu 1

               L-Anness III tad-Direttiva 2011/65/UE hu emendat kif stabbilit fl-Anness ta’ din id-Direttiva.

               Artikolu 2

               1.L-Istati Membri għandhom jadottaw u jippubblikaw, sa mhux iktar tard minn [enter the last day of the 12th month after the date of entry into force of this Directive] il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom jikkomunikaw minnufih lill-Kummissjoni t-testi ta’ dawk id-dispożizzjonijiet.

               Dawn għandhom japplikaw dawk id-dispożizzjonijiet minn [enter the last day of the 12th month after the date of entry into force of this Directive + 1 day].

               Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn dik ir-referenza meta ssir il-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir dik ir-referenza.

               2.L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tad-dritt nazzjonali li jadottaw fil-qasam kopert minn din id-Direttiva.

               Artikolu 3

               Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Artikolu 4

               Din id-Direttiva hija indirizzata lill-Istati Membri.

               Magħmul fi Brussell, 16.11.2018

                     Għall-Kummissjoni

                     Il-President
                     Jean-Claude JUNCKER

                     (1)

                        ĠU L 174, 1.7.2011, p. 88.

                     (2)

                        ĠU L 396, 30.12.2006, p. 1.

                     (3)

                        Il-lista tinsab fuq:
                  http://ec.europa.eu/environment/waste/rohs_eee/adaptation_en.htm

                     (4)

                        Dawn il-kategoriji huma: 1. Apparat elettrodomestiku kbir; 2. Apparat elettrodomestiku żgħir; 3. Tagħmir tal-informatika u t-telekomunikazzjoni; 4. Tagħmir tal-konsumatur; 5. Tagħmir tat-tidwil; 6. Għodda elettrika u elettronika; 7. Ġugarelli, tagħmir ta’ divertiment u tal-isport; 10. Apparat ta’ distribuzzjoni awtomatika. Il-kategoriji EEE huma elenkati fl-Anness I tad-Direttiva RoHS.

                     (5)

                  Perjodu ta’ konsultazzjoni
                  : mill-21.08.2015 sas-16.10.2015

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Il-konsultazzjonijiet saru bil-miktub bejn is-27 ta’ April u t-18 ta’ Mejju 2017.

                     (8)

                        Lista tal-passi amministrattivi meħtieġa tinsab fuq
                  is-sit web tal-Kummissjoni
                  . L-istadju attwali tal-proċedura jistgħu jidhru għal kull abbozz tal-att delegat fir-Reġistru Interistituzzjonali tal-Atti Delegati fuq
                  https://webgate.ec.europa.eu/regdel/#/home
                  .

                     (9)

                        ĠU L 174, 1.7.2011, p. 88.

                     (10)

                        Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH) u li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

    ---documentbreak---

               ANNESS

               Fl-Anness III, l-entrata 21 hija sostitwita b’dan li ġej:

                        “21

                        Iċ-ċomb u l-kadmju fil-linka tal-istampar għall-applikazzjoni ta’ enameli fuq ħġieġ, bħall-ħġieġ tal-borosilikat u tas-soda lime.

                        Dan japplika għall-kategoriji 8, 9 u 11 u jiskadi fi:

                        -il-21 ta’ Lulju 2021 għall-kategoriji 8 u 9 għajr għall-apparat mediku dijanjostiku in vitro u l-istrumenti ta’ monitoraġġ u ta’ kontroll industrijali;

                        -il-21 ta’ Lulju 2023 għall-kategorija 8, l-apparat mediku dijanjostiku in vitro;

                        -il-21 ta’ Lulju 2024 għall-kategorija 9, l-istrumenti ta’ monitoraġġ u ta’ kontroll industrijali, u għall-kategorija 11.

                        21(a)

                        Il-kadmju, meta jintuża fil-ħġieġ stampat bil-kulur biex jipprovdi funzjonijiet ta’ ffiltrar, użat bħala komponent f’applikazzjonijiet tat-tidwil installati fuq skrins u pannelli tal-kontroll tal-EEE

                        Dan japplika għall-kategoriji 1 sa 7 u 10, għajr għall-applikazzjonijiet koperti bl-entrati 21(b) jew 39, u jiskadi fil-21 ta’ Lulju 2021.

                        21(b)

                        Il-kadmju fil-linka tal-istampar għall-applikazzjoni ta’ enameli fuq ħġieġ, bħall-ħġieġ tal-borosilikat u tas-soda lime.

                        Dan japplika għall-kategoriji 1 sa 7 u 10, għajr għall-applikazzjonijiet koperti bl-entrati 21(a) jew 39, u jiskadi fil-21 ta’ Lulju 2021.”

                        21(c)

                        Iċ-ċomb fil-linka tal-istampar għall-applikazzjoni ta’ enameli fuq ħġieġ, għajr il-ħġieġ tal-borosilikat

                        Dan japplika għall-kategoriji 1 sa 7 u 10 u jiskadi fil-21 ta’ Lulju 2021.”


title: DIRETTIVA DELEGATA TAL-KUMMISSJONI (UE) .../... li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb fil-ħġieġ tal-kristall kif iddefinit fid-Direttiva tal-Kunsill 69/493/KEE

text:
               MEMORANDUM TA’ SPJEGAZZJONI

               1.KUNTEST TAL-ATT DELEGAT

               Din id-Direttiva Delegata tal-Kummissjoni temenda, għall-finijiet tal-adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (tfassil mill-ġdid)
                  1
                (id-Direttiva RoHS 2) fir-rigward ta’ eżenzjoni għal applikazzjonijiet speċifiċi li fihom iċ-ċomb.

               Id-Direttiva RoHS 2 tirrestrinġi l-użu ta’ ċerti sustanzi perikolużi fit-tagħmir elettriku u elettroniku, kif previst fl-Artikolu 4 tagħha. Din daħlet fis-seħħ fil-21 ta’ Lulju 2011.

               Is-sustanzi ristretti huma elenkati fl-Anness II tad-Direttiva RoHS 2. Filwaqt li r-restrizzjonijiet fuq iċ-ċomb, il-merkurju, il-kadmju, il-kromju eżavalenti, il-bifenili polibromurati u l-eteri tad-difenil polibromurati huma diġà fis-seħħ, ir-restrizzjonijiet fuq il-bis(2-etileżil)ftalat (DEHP), il-benżilbutilftalat (BBP), il-ftalat tad-dibutil (DBP) u l-ftalat tad-diisobutil (DIBP) jibdew japplikaw mit-22 ta’ Lulju 2019 jew aktar tard. L-Annessi III u IV tad-Direttiva RoHS 2 jelenkaw il-materjali u l-komponenti tat-tagħmir elettriku u elettroniku (EEE) għal applikazzjonijiet speċifiċi eżentati mir-restrizzjoni fuq is-sustanzi skont l-Artikolu 4(1) tad-Direttiva RoHS 2.

               L-Artikolu 5 jipprevedi l-adattament għall-progress xjentifiku u tekniku (l-inklużjoni, it-tiġdid, l-emendi u r-revokar tal-eżenzjonijiet) tal-Annessi III u IV. Skont l-Artikolu 5(1)(a) l-eżenzjonijiet iridu jiġu inklużi fl-Annessi III u IV biss jekk l-inklużjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006
                  2
                u meta tiġi ssodisfata xi waħda mill-kundizzjonijiet li ġejjin: it-tneħħija jew is-sostituzzjoni tagħhom permezz ta’ bidliet fid-disinn jew fil-materjali u l-komponenti li ma jeħtieġu l-ebda materjal jew sustanza elenkati fl-Anness II mhumiex prattiċi mil-lat xjentifiku jew tekniku; l-affidabbiltà tas-sostituti mhix żgurata; jew it-total tal-impatti negattivi fuq l-ambjent, is-saħħa u s-sikurezza tal-konsumatur ikkawżati mis-sostituzzjoni x’aktarx li jkun ogħla mit-total tal-benefiċċji għall-ambjent, is-saħħa u s-sikurezza tal-konsumatur.

               Barra minn hekk, l-Artikolu 5(1) jistipula li l-Kummissjoni Ewropea (il-Kummissjoni) għandha tinkludi materjali u komponenti tal-EEE għal applikazzjonijiet speċifiċi fil-listi tal-Annessi III u IV permezz ta’ atti delegati individwali b’konformità mal-Artikolu 20. L-Artikolu 5(3) u l-Anness V jistabbilixxu l-proċedura għall-preżentazzjoni ta’ applikazzjonijiet għall-għoti, għat-tiġdid jew għar-revoka ta’ eżenzjoni.

               2.KONSULTAZZJONIJIET QABEL L-ADOZZJONI TAL-ATT

               Mill-pubblikazzjoni tad-Direttiva RoHS 2, il-Kummissjoni rċeviet għadd
                  3
                ġmielu ta’ talbiet mingħand l-operaturi ekonomiċi, skont id-dispożizzjonijiet fl-Artikolu 5(3) u fl-Anness V, kemm għall-għoti ta’ eżenzjonijiet ġodda u kif ukoll għat-tiġdid ta’ dawk eżistenti.

               L-eżenzjoni 29 tal-Anness III attwali tippermetti l-użu taċ-ċomb fil-ħġieġ tal-kristall kif iddefinit fl-Anness I (il-Kategoriji 1, 2, 3 u 4) tad-Direttiva tal-Kunsill 69/493/KEE. Il-Kummissjoni rċeviet applikazzjoni waħda għat-tiġdid ta’ din l-eżenzjoni f’Jannar 2015. Filwaqt li l-eżenzjoni 29 kienet tiskadi fil-21 ta’ Lulju 2016 għall-kategoriji 1 sa 7 u 10
                  4
               , b’konformità mar-rekwiżiti tad-Direttiva RoHS (l-Artikolu 5(5), it-tieni subparagrafu), din għandha tibqa’ tapplika sakemm il-Kummissjoni tieħu deċiżjoni dwar it-tiġdid tal-applikazzjoni.

               Sabiex issir evalwazzjoni tal-applikazzjoni għal eżenzjoni, il-Kummissjoni nediet studju biex twettaq il-valutazzjoni teknika u xjentifika meħtieġa, li kien jinkludi konsultazzjoni online miftuħa ta’ tmien ġimgħat malpartijiet ikkonċernati
                  5
                dwar l-applikazzjoni. Waqt il-konsultazzjoni mal-partijiet ikkonċernati waslu ħamsa u għoxrin kontribut.

               Ir-rapport finali bil-valutazzjoni tal-applikazzjoni ġie ppubblikat;
                  6
               ; u l-partijiet ikkonċernati ġew notifikati b’dan.

               Sussegwentement, il-Kummissjoni kkonsultat bil-miktub lill-grupp ta’ esperti tal-Istati Membri għall-atti delegati skont id-Direttiva RoHS 2 kif miftiehem waqt il-laqgħa preċedenti
                  7
               . L-esperti qablu mal-abbozz ippreżentat mill-Kummissjoni, b’maġġoranza kbira ta’ membri li ma ddikjarawx il-fehma tagħhom. Skont il-Linji Gwida għal Regolamentazzjoni Aħjar, l-abbozz tad-Direttiva Delegata ġie ppubblikat fuq il-Portal għal Regolamentazzjoni Aħjar għal perjodu ta’ erba’ ġimgħat li matulu l-pubbliku seta’ jippreżenta r-reazzjonijiet tiegħu. Waslu tliet kummenti; ilkoll jappoġġaw l-abbozz tal-att. Twettqu l-passi kollha meħtieġa relatati mal-eżenzjonijiet mir-restrizzjoni tas-sustanza skont l-Artikoli 5(3) sa 5(7)
                  8
               . Il-Kunsill u l-Parlament Ewropew ġew notifikati dwar l-attivitajiet kollha.

               Ir-rapport finali saħaq l-aktar fuq l-informazzjoni u l-valutazzjoni tekniċi li ġejjin:

               ·L-ossidi taċ-ċomb (PbO jew Pb3O4) jintużaw bħala intermedju għas-sinteżi kimika tal-ħġieġ tal-kristall biċ-ċomb (LCG). L-LCG jintuża fl-applikazzjonijiet EEE għax bil-kombinazzjonijiet uniċi tiegħu tal-proprjetajiet tal-ipproċessar (il-ħin tat-tibrid, il-firxa operatorja), ottiċi (l-indiċi refrattiv u t-tifrix) u dekorattivi (l-ebusija ta’ Vicker), tkun tista’ ssir il-manifattura ta’ oġġetti EEE li ma jistgħux isiru mod ieħor, fosthom luminarji u linef, mirja u arloġġi elettrifikati, inkwatri diġitali jew materjal tal-bini (blokki mdawla).

               ·Bħalissa, sostituzzjoni jew tneħħija taċ-ċomb fl-applikazzjonijiet ikkonċernati għadhom mhumiex prattiċi mil-lat xjentifiku jew tekniku.

               Ir-riżultati tal-evalwazzjoni għall-kategoriji 1 sa 7 u għall-kategorija 10 juru li mill-inqas wieħed mill-kriterji rilevanti speċifikati fl-Artikolu 5(1)(a) jiġi ssodisfat mit-talba għal eżenzjoni fir-rigward tal-entrata 29 fl-Anness III. Minħabba li għall-applikazzjonijiet ikkonċernati llum ma hemm l-ebda alternattiva affidabbli jew alternattiva li x’aktarx titqiegħed fis-suq dalwaqt, it-tiġdid tal-eżenzjoni b’perjodu ta’ validità sal-21 ta’ Lulju 2021 huwa ġġustifikat; peress li ma jeżisti l-ebda sostitut affidabbli, tul dan il-perjodu mhu mistenni l-ebda impatt soċjoekonomiku negattiv tas-sostituzzjoni. Lanqas il-perjodu ta’ validità mogħti mhu mistenni jħalli impatti negattivi fuq l-innovazzjoni. Għall-kategoriji l-oħra għajr il-kategoriji 1 sa 7 u 10, l-eżenzjoni attwali tibqa’ tgħodd għall-perjodi ta’ validità stabbiliti fl-Artikolu 5(2). L-eżenzjoni speċifika ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006 (REACH), b’konformità mal-Artikolu 5 tad-Direttiva 2011/65/UE.

               3.ELEMENTI ĠURIDIĊI TAL-ATT DELEGAT

               Id-Direttiva Delegata tagħti eżenzjoni mir-restrizzjonijiet fl-Artikolu 4(1), li jridu jiġu elenkati fl-Anness III tad-Direttiva 2011/65/UE, għall-użu taċ-ċomb f’applikazzjonijiet speċifiċi.

               L-istrument huwa Direttiva Delegata, kif previst fid-Direttiva 2011/65/UE, u b’mod partikolari b’konformità mar-rekwiżiti rilevanti fl-Artikolu 5(1)(a) tagħha.

               Id-Direttiva Delegata għandha l-għan li tikkontribwixxi għall-protezzjoni tas-saħħa tal-bniedem u tal-ambjent u tapprossima d-dispożizzjonijiet għall-funzjonament tas-suq intern fil-qasam tat-tagħmir elettriku u elettroniku, billi tippermetti l-użu ta’ sustanzi li suppost huma projbiti għal applikazzjonijiet speċifiċi, b’konformità mad-dispożizzjonijiet tad-Direttiva RoHS 2 u skont il-kundizzjonijiet mogħtija fiha u b’konformità mal-proċedura stabbilita fiha għall-adattament tal-Annessi III u IV għall-progress xjentifiku u tekniku.

               B’konformità mal-prinċipju tal-proporzjonalità, il-miżura ma tmurx lil hinn minn dak meħtieġ biex jintlaħaq l-għan tagħha.

               Il-proposta ma għandha l-ebda implikazzjoni fuq il-baġit tal-UE.

               DIRETTIVA DELEGATA TAL-KUMMISSJONI (UE) .../...

               ta’ 16.11.2018

               li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb fil-ħġieġ tal-kristall kif iddefinit fid-Direttiva tal-Kunsill 69/493/KEE

               (Test b’rilevanza għaż-ŻEE)

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku
                  9
               , u b’mod partikolari l-Artikolu 5(1)(a) tagħha,

               Billi:

               (1)
                     Id-Direttiva 2011/65/UE teżiġi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih ċerti sustanzi perikolużi elenkati fl-Anness II ta’ dik id-Direttiva. Dak ir-rekwiżit ma japplikax għall-applikazzjonijiet elenkati fl-Anness III tad-Direttiva 2011/65/UE.

               (2)
                     Il-kategoriji differenti tat-tagħmir elettriku u elettroniku li għalihom tapplika d-Direttiva 2011/65/UE (kategoriji 1 sa 11) huma elenkati fl-Anness I ta’ dik id-Direttiva.

               (3)
                     Iċ-ċomb hu sustanza ristretta elenkata fl-Anness II tad-Direttiva 2011/65/UE. Iżda l-użu taċ-ċomb fil-ħġieġ tal-kristall kif iddefinit fl-Anness I (il-Kategoriji 1, 2, 3 u 4) tad-Direttiva tal-Kunsill 69/493/KEE
                  10
                kien eżentat mir-restrizzjoni u bħalissa hu elenkat fl-entrata 29 tal-Anness III tad-Direttiva2011/65/UE. Għall-kategoriji 1 sa 7 u 10, l-iskadenza ta’ dik l-eżenzjoni kienet il-21 ta’ Lulju 2016.

               (4)
                     Il-Kummissjoni rċeviet applikazzjoni għal tiġdid ta’ dik l-eżenzjoni qabel il-21 ta’ Jannar 2015, skont l-Artikolu 5(5) tad-Direttiva 2011/65/UE. L-eżenzjoni tibqa’ valida sakemm tkun ġiet adottata deċiżjoni dwar dik l-applikazzjoni.

               (5)
                     L-ossidi taċ-ċomb (PbO jew Pb3O4) jintużaw bħala intermedju għas-sinteżi kimika tal-ħġieġ tal-kristall biċ-ċomb (LCG). L-LCG jintuża fit-tagħmir elettriku u elettroniku għax bil-kombinazzjonijiet uniċi tagħhom tal-proprjetajiet tal-ipproċessar (il-ħin tat-tibrid, il-firxa operatorja), ottiċi (l-indiċi refrattiv u t-tifrix) u dekorattivi (l-ebusija ta’ Vicker), tkun tista’ ssir il-manifattura ta’ oġġetti elettriċi u elettroniċi li ma jistgħux isiru mod ieħor, fosthom luminarji u linef speċifiċi, mirja u arloġġi elettrifikati, inkwatri diġitali jew materjal tal-bini (blokki mdawla).

               (6)
                     Sostituzzjoni jew tneħħija taċ-ċomb fil-ħġieġ tal-kristall għadhom mhumiex prattiċi mil-lat xjentifiku jew tekniku minħabba n-nuqqas ta’ sostituti affidabbli. L-eżenzjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006 tal-Parlament Ewropew u tal-Kunsill
                  11
               . Għaldaqstant jenħtieġ li l-eżenzjoni għall-użu taċ-ċomb fil-ħġieġ tal-kristall kif iddefinit fl-Anness I (il-Kategoriji 1, 2, 3 u 4) tad-Direttiva tal-Kunsill 69/493/KEE tiġġedded għall-kategoriji 1 sa 7 u 10.

               (7)
                     Peress li, għall-applikazzjonijiet ikkonċernati, għad ma hemm l-ebda alternattiva disponibbli fis-suq jew aktarx mhux se jkun hemm alternattivi disponibbli fis-suq fil-futur qrib, jenħtieġ li tiġġedded l-eżenzjoni għall-kategoriji 1 sa 7 u 10 għall-perjodu massimu ta’ ħames snin sal-21 ta’ Lulju 2021. Fid-dawl tar-riżultati tal-isforzi li għaddejjin biex tinsab sostituzzjoni affidabbli, aktarx li t-tul tal-eżenzjoni mhux se jħalli impatti negattivi fuq l-innovazzjoni.

               (8)
                     Għall-kategoriji l-oħra għajr il-kategoriji 1 sa 7 u l-kategorija 10, l-eżenzjoni attwali tibqa’ valida għall-perjodi ta’ validità stabbiliti fit-tieni subparagrafu tal-Artikolu 5(2) tad-Direttiva 2011/65/UE. Għal raġunijiet ta’ ċarezza, jenħtieġ li d-dati tal-iskadenza jiżdiedu fl-Anness III ta’ dik id-Direttiva.

               (9)
                     Għalhekk jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

               Artikolu 1

               L-Anness III tad-Direttiva 2011/65/UE hu emendat kif stabbilit fl-Anness ta’ din id-Direttiva.

               Artikolu 2

               1.L-Istati Membri għandhom jadottaw u jippubblikaw, sa mhux iktar tard minn [enter the last day of the 12th month after the date of entry into force of this Directive] il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom jikkomunikaw minnufih lill-Kummissjoni t-testi ta’ dawk id-dispożizzjonijiet.

               Dawn għandhom japplikaw dawk id-dispożizzjonijiet minn [enter the last day of the 12th month after the date of entry into force of this Directive + 1 day].

               Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn dik ir-referenza meta ssir il-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir dik ir-referenza.

               2.L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tad-dritt nazzjonali li jadottaw fil-qasam kopert minn din id-Direttiva.

               Artikolu 3

               Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Artikolu 4

               Din id-Direttiva hija indirizzata lill-Istati Membri.

               Magħmul fi Brussell, 16.11.2018

                     Għall-Kummissjoni

                     Il-President
                     Jean-Claude JUNCKER

                     (1)

                        ĠU L 174, 1.7.2011, p. 88.

                     (2)

                        ĠU L 396, 30.12.2006, p. 1.

                     (3)

                        Il-lista tinsab fuq:
                  http://ec.europa.eu/environment/waste/rohs_eee/adaptation_en.htm

                     (4)

                        Dawn il-kategoriji huma: 1. Apparat elettrodomestiku kbir; 2. Apparat elettrodomestiku żgħir; 3. Tagħmir tal-informatika u t-telekomunikazzjoni; 4. Tagħmir tal-konsumatur; 5. Tagħmir tat-tidwil; 6. Għodda elettrika u elettronika; 7. Ġugarelli, tagħmir ta’ divertiment u tal-isport; 10. Apparat ta’ distribuzzjoni awtomatika. Il-kategoriji EEE huma elenkati fl-Anness I tad-Direttiva RoHS.

                     (5)

                  Perjodu ta’ konsultazzjoni
                  : mill-21.08.2015 sas-16.10.2015

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Il-konsultazzjonijiet saru bil-miktub bejn is-27 ta’ April u t-18 ta’ Mejju 2017.

                     (8)

                        Lista tal-passi amministrattivi meħtieġa tinsab fuq
                  is-sit web tal-Kummissjoni
                  . L-istadju attwali tal-proċedura jistgħu jidhru għal kull abbozz tal-att delegat fir-Reġistru Interistituzzjonali tal-Atti Delegati fuq
                  https://webgate.ec.europa.eu/regdel/#/home
                  .

                     (9)

                        ĠU L 174, 1.7.2011, p. 88.

                     (10)

                        Id-Direttiva tal-Kunsill 69/493/KEE tal-15 ta’ Diċembru 1969 dwar l-approssimazzjoni tal-liġijiet tal-Istati Membri li jirrelataw mal-ħġieġ tal-kristall (ĠU L 326, 29.12.1969, p. 36).

                     (11)

                        Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH) u li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

    ---documentbreak---

               ANNESS

               Fl-Anness III, l-entrata 29 hija sostitwita b’dan li ġej:

                        “29

                        Iċ-ċomb fil-ħġieġ tal-kristall kif iddefinit fl-Anness I (il-Kategoriji 1, 2, 3 u 4) tad-Direttiva tal-Kunsill 69/493/KEE*

                        Jiskadi fi:

                        -il-21 ta’ Lulju 2021 għall-kategoriji 1 sa 7 u 10;

                        -il-21 ta’ Lulju 2021 għall-kategoriji 8 u 9 għajr għall-apparat mediku dijanjostiku in vitro u l-istrumenti ta’ monitoraġġ u ta’ kontroll industrijali;

                        -il-21 ta’ Lulju 2023 għall-kategorija 8, l-apparat mediku dijanjostiku in vitro;

                        -il-21 ta’ Lulju 2024 għall-kategorija 9, l-istrumenti ta’ monitoraġġ u ta’ kontroll industrijali, u għall-kategorija 11.”

               *Id-Direttiva tal-Kunsill tal-15 ta’ Diċembru 1969 69/493/KEE dwar l-approssimazzjoni tal-liġijiet tal-Istati Membri li jirrelataw mal-ħġieġ tal-kristall (ĠU L 326, 29.12.1969, p. 36).


title: DIRETTIVA DELEGATA TAL-KUMMISSJONI (UE) .../... li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb fl-istann li jikkompleta konnessjoni elettrika vijabbli bejn id-damma tas-semikonduttur u l-qafas fi ħdan ċirkwit integrat ta’ pakketti flip chip

text:
               MEMORANDUM TA’ SPJEGAZZJONI

               1.KUNTEST TAL-ATT DELEGAT

               Din id-Direttiva Delegata tal-Kummissjoni temenda, għall-finijiet tal-adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (tfassil mill-ġdid)
                  1
                (id-Direttiva RoHS 2) fir-rigward ta’ eżenzjoni għal applikazzjonijiet speċifiċi li fihom iċ-ċomb.

               Id-Direttiva RoHS 2 tirrestrinġi l-użu ta’ ċerti sustanzi perikolużi fit-tagħmir elettriku u elettroniku, kif previst fl-Artikolu 4 tagħha. Din daħlet fis-seħħ fil-21 ta’ Lulju 2011.

               Is-sustanzi ristretti huma elenkati fl-Anness II tad-Direttiva RoHS 2. Filwaqt li r-restrizzjonijiet fuq iċ-ċomb, il-merkurju, il-kadmju, il-kromju eżavalenti, il-bifenili polibromurati u l-eteri tad-difenil polibromurati huma diġà fis-seħħ, ir-restrizzjonijiet fuq il-bis(2-etileżil)ftalat (DEHP), il-benżilbutilftalat (BBP), il-ftalat tad-dibutil (DBP) u l-ftalat tad-diisobutil (DIBP) jibdew japplikaw mit-22 ta’ Lulju 2019 jew aktar tard. L-Annessi III u IV tad-Direttiva RoHS 2 jelenkaw il-materjali u l-komponenti tat-tagħmir elettriku u elettroniku (EEE) għal applikazzjonijiet speċifiċi eżentati mir-restrizzjoni fuq is-sustanzi skont l-Artikolu 4(1) tad-Direttiva RoHS 2.

               L-Artikolu 5 jipprevedi l-adattament għall-progress xjentifiku u tekniku (l-inklużjoni, it-tiġdid, l-emendi u r-revokar tal-eżenzjonijiet) tal-Annessi III u IV. Skont l-Artikolu 5(1)(a) l-eżenzjonijiet iridu jiġu inklużi fl-Annessi III u IV biss jekk l-inklużjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006
                  2
                u meta tiġi ssodisfata xi waħda mill-kundizzjonijiet li ġejjin: it-tneħħija jew is-sostituzzjoni tagħhom permezz ta’ bidliet fid-disinn jew fil-materjali u l-komponenti li ma jeħtieġu l-ebda materjal jew sustanza elenkati fl-Anness II mhumiex prattiċi mil-lat xjentifiku jew tekniku; l-affidabbiltà tas-sostituti mhix żgurata; jew it-total tal-impatti negattivi fuq l-ambjent, is-saħħa u s-sikurezza tal-konsumatur ikkawżati mis-sostituzzjoni x’aktarx li jkun ogħla mit-total tal-benefiċċji għall-ambjent, is-saħħa u s-sikurezza tal-konsumatur.

               Barra minn hekk, l-Artikolu 5(1) jistipula li l-Kummissjoni Ewropea (il-Kummissjoni) għandha tinkludi materjali u komponenti tal-EEE għal applikazzjonijiet speċifiċi fil-listi tal-Annessi III u IV permezz ta’ atti delegati individwali b’konformità mal-Artikolu 20. L-Artikolu 5(3) u l-Anness V jistabbilixxu l-proċedura għall-preżentazzjoni ta’ applikazzjonijiet għall-għoti, għat-tiġdid jew għar-revoka ta’ eżenzjoni.

               2.KONSULTAZZJONIJIET QABEL L-ADOZZJONI TAL-ATT

               Mill-pubblikazzjoni tad-Direttiva RoHS 2, il-Kummissjoni rċeviet għadd
                  3
                ġmielu ta’ talbiet mingħand l-operaturi ekonomiċi, skont id-dispożizzjonijiet fl-Artikolu 5(3) u fl-Anness V, kemm għall-għoti ta’ eżenzjonijiet ġodda u kif ukoll għat-tiġdid ta’ dawk eżistenti.

               L-eżenzjoni 15 tal-Anness III attwali tippermetti l-użu taċ-ċomb fl-istann li jikkompleta konnessjoni elettrika vijabbli bejn id-damma tas-semikonduttur u l-qafas fi ħdan ċirkwit integrat ta’ pakketti flip chip. Il-Kummissjoni rċeviet applikazzjoni waħda għat-tiġdid ta’ din l-eżenzjoni f’Jannar 2015. Filwaqt li l-eżenzjoni 15 kienet tiskadi fil-21 ta’ Lulju 2016 għall-kategoriji 1 sa 7 u 10
                  4
               , b’konformità mar-rekwiżiti tad-Direttiva RoHS (l-Artikolu 5(5), it-tieni subparagrafu), din għandha tibqa’ tapplika sakemm il-Kummissjoni tieħu deċiżjoni dwar it-tiġdid tal-applikazzjoni.

               Sabiex issir evalwazzjoni tal-applikazzjoni għal eżenzjoni, il-Kummissjoni nediet studju biex twettaq il-valutazzjoni teknika u xjentifika meħtieġa, li kien jinkludi konsultazzjoni online miftuħa ta’ tmien ġimgħat malpartijiet ikkonċernati
                  5
                dwar l-applikazzjoni. Waqt il-konsultazzjoni mal-partijiet ikkonċernati waslu żewġ kontributi.

               Ir-rapport finali bil-valutazzjoni tal-applikazzjoni ġie ppubblikat;
                  6
               ; u l-partijiet ikkonċernati ġew notifikati b’dan.

               Sussegwentement, il-Kummissjoni kkonsultat bil-miktub lill-grupp ta’ esperti tal-Istati Membri għall-atti delegati skont id-Direttiva RoHS 2 kif miftiehem waqt il-laqgħa preċedenti
                  7
               . L-esperti qablu mal-abbozz ippreżentat mill-Kummissjoni, b’maġġoranza kbira ta’ membri li ma ddikjarawx il-fehma tagħhom. Skont il-Linji Gwida għal Regolamentazzjoni Aħjar, l-abbozz tad-Direttiva Delegata ġie ppubblikat fuq il-Portal għal Regolamentazzjoni Aħjar għal perjodu ta’ erba’ ġimgħat li matulu l-pubbliku seta’ jippreżenta r-reazzjonijiet tiegħu. Waslu erba’ kummenti; ilkoll jappoġġaw l-abbozz tal-att u wieħed jipproponi test emendat (li ġie vvalutat waqt l-evalwazzjoni teknika u ngħata l-ġenb) u li jitwal il-perjodu ta’ tranżizzjoni għal 18-il xahar. Twettqu l-passi kollha meħtieġa relatati mal-eżenzjonijiet mir-restrizzjoni tas-sustanza skont l-Artikoli 5(3) sa 5(7)
                  8
               . Il-Kunsill u l-Parlament Ewropew ġew notifikati dwar l-attivitajiet kollha.

               Ir-rapport finali saħaq l-aktar fuq l-informazzjoni u l-valutazzjoni tekniċi li ġejjin:

               ·L-istann taċ-ċomb jintuża f’konnessjonijiet flip chip bħala tumbati jew biex id-damma teħel mal-qafas taċ-ċippa. L-istann irid ikun reżistenti għal falliment elettromigratorju li jistgħu jikkawżaw id-densitajiet meħtieġa ta’ kurrenti tassew għoljin; ikun kapaċi joħloq ġerarkija tal-istann li tippermetti immuntar gradat u riformulazzjoni tal-komponenti waqt il-proċess tal-manifattura; u jkollu livell għoli ta’ duttilità biex jonqos l-istress termomekkaniku fl-istrutturi metallurgiċi taħt it-tumbata, l-aktar f’dammi akbar.

               ·Bħalissa, sostituzzjoni jew tneħħija taċ-ċomb għadhom mhumiex prattiċi mil-lat xjentifiku jew tekniku għal xi applikazzjonijiet.

               Ir-riżultati tal-evalwazzjoni għall-kategoriji 1 sa 7 u 10 juru li mill-inqas wieħed mill-kriterji rilevanti speċifikati fl-Artikolu 5(1)(a) jiġi ssodisfat mit-talba għal eżenzjoni b’rabta mal-entrata 15 fl-Anness III. It-test attwali tal-eżenzjoni ġie emendat biex jiġi ristrett l-ambitu tal-eżenzjoni għal applikazzjonijiet li għalihom għad ma jeżistux alternattivi affidabbli, u tiżdied subentrata 15(a) mal-punt 15. Ġie ddeterminat perjodu ta’ validità sal-21 ta’ Lulju 2021; dan mhux mistenni jħalli impatti negattivi fuq l-innovazzjoni. Meta jkun hemm alternattivi affidabbli disponibbli, għandhom jiġu antiċipati biss impatti soċjoeknomiċi tas-sostituzzjoni tul dan il-perjodu għax is-sostituzzjoni gradwali b’alternattivi ħielsa miċ-ċomb diġà qed issir.

               Għall-kategoriji l-oħra għajr il-kategoriji 1 sa 7 u 10, l-eżenzjoni attwali tibqa’ tgħodd għall-perjodi ta’ validità stabbiliti fl-Artikolu 5(2). L-eżenzjoni speċifika ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006 (REACH), b’konformità mal-Artikolu 5 tad-Direttiva 2011/65/UE.

               3.ELEMENTI ĠURIDIĊI TAL-ATT DELEGAT

               Id-Direttiva Delegata tagħti eżenzjoni mir-restrizzjonijiet fl-Artikolu 4(1), li jridu jiġu elenkati fl-Anness III tad-Direttiva 2011/65/UE, għall-użu taċ-ċomb f’applikazzjonijiet speċifiċi.

               L-istrument huwa Direttiva Delegata, kif previst fid-Direttiva 2011/65/UE, u b’mod partikolari b’konformità mar-rekwiżiti rilevanti fl-Artikolu 5(1)(a) tagħha.

               Id-Direttiva Delegata għandha l-għan li tikkontribwixxi għall-protezzjoni tas-saħħa tal-bniedem u tal-ambjent u tapprossima d-dispożizzjonijiet għall-funzjonament tas-suq intern fil-qasam tat-tagħmir elettriku u elettroniku, billi tippermetti l-użu ta’ sustanzi li suppost huma projbiti għal applikazzjonijiet speċifiċi, b’konformità mad-dispożizzjonijiet tad-Direttiva RoHS 2 u skont il-kundizzjonijiet mogħtija fiha u b’konformità mal-proċedura stabbilita fiha għall-adattament tal-Annessi III u IV għall-progress xjentifiku u tekniku.

               B’konformità mal-prinċipju tal-proporzjonalità, il-miżura ma tmurx lil hinn minn dak meħtieġ biex jintlaħaq l-għan tagħha.

               Il-proposta ma għandha l-ebda implikazzjoni fuq il-baġit tal-UE.

               DIRETTIVA DELEGATA TAL-KUMMISSJONI (UE) .../...

               ta’ 16.11.2018

               li temenda, għall-finijiet ta’ adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb fl-istann li jikkompleta konnessjoni elettrika vijabbli bejn id-damma tas-semikonduttur u l-qafas fi ħdan ċirkwit integrat ta’ pakketti flip chip

               (Test b’rilevanza għaż-ŻEE)

               IL-KUMMISSJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku
                  9
               , u b’mod partikolari l-Artikolu 5(1)(a) tagħha,

               Billi:

               (1)
                     Id-Direttiva 2011/65/UE teżiġi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih ċerti sustanzi perikolużi elenkati fl-Anness II ta’ dik id-Direttiva. Dak ir-rekwiżit ma japplikax għall-applikazzjonijiet elenkati fl-Anness III tad-Direttiva 2011/65/UE.

               (2)
                     Il-kategoriji differenti tat-tagħmir elettriku u elettroniku li għalihom tapplika d-Direttiva 2011/65/UE (kategoriji 1 sa 11) huma elenkati fl-Anness I ta’ dik id-Direttiva.

               (3)
                     Iċ-ċomb hu sustanza ristretta elenkata fl-Anness II tad-Direttiva 2011/65/UE. Iżda l-użu taċ-ċomb fl-istann li jikkompleta konnessjoni elettrika vijabbli bejn id-damma tas-semikonduttur u l-qafas fi ħdan ċirkwit integrat ta’ pakketti flip chip kien eżentat mir-restrizzjoni u bħalissa hu elenkat fl-entrata 15 tal-Anness III ta’ dik id-Direttiva. Għall-kategoriji 1 sa 7 u 10, l-iskadenza ta’ dik l-eżenzjoni kienet il-21 ta’ Lulju 2016.

               (4)
                     Il-Kummissjoni rċeviet applikazzjoni għal tiġdid ta’ dik l-eżenzjoni qabel il-21 ta’ Jannar 2015, skont l-Artikolu 5(5) tad-Direttiva 2011/65/UE. L-eżenzjoni tibqa’ valida sakemm tkun ġiet adottata deċiżjoni dwar dik l-applikazzjoni.

               (5)
                     L-istann taċ-ċomb jintuża f’konnessjonijiet flip chip bħala tumbati jew biex id-damma teħel mal-qafas taċ-ċippa. L-istann irid ikun reżistenti għal falliment elettromigratorju li jistgħu jikkawżaw id-densitajiet meħtieġa ta’ kurrenti tassew għoljin u jkun kapaċi joħloq ġerarkija tal-istann li tippermetti immuntar gradat u riformulazzjoni tal-komponenti waqt il-proċess tal-manifattura. Dan irid ikollu livell għoli ta’ duttilità biex jonqos l-istress termomekkaniku fl-istrutturi metallurgiċi taħt it-tumbata, l-aktar f’dammi akbar.

               (6)
                     Għal ċerti applikazzjonijiet koperti bl-eżenzjoni attwali, sostituzzjoni jew tneħħija taċ-ċomb għadhom mhumiex prattiċi mil-lat xjentifiku u tekniku minħabba n-nuqqas ta’ sostituti affidabbli. L-eżenzjoni ma ddgħajjifx il-protezzjoni tal-ambjent u tas-saħħa li jagħti r-Regolament (KE) Nru 1907/2006 tal-Parlament Ewropew u tal-Kunsill
                  10
               . Għaldaqstant jenħtieġ li din tiġġedded għal dawk l-applikazzjonijiet partikolari.

               (7)
                     Għall-applikazzjonijiet l-oħra kollha li bħalissa huma koperti mill-eżenzjoni, il-kundizzjonijiet għat-tiġdid mhumiex issodisfati. Jenħtieġ li l-eżenzjonijiet għal dawk l-applikazzjonijiet jibqgħu japplikaw għal 12-il xahar wara d-data tad-dħul fis-seħħ ta’ din id-Direttiva Delegata skont l-Artikolu 5(6) tad-Direttiva 2011/65/UE.

               (8)
                     Peress li, għall-applikazzjonijiet ikkonċernati minn dak it-tiġdid, ma hemm l-ebda alternattiva disponibbli fis-suq, l-eżenzjoni għal dawk l-applikazzjonijiet jenħtieġ tiġġedded għall-kategoriji 1 sa 7 u 10 għall-perjodu massimu ta’ ħames snin sal-21 ta’ Lulju 2021. Fid-dawl tar-riżultati tal-isforzi li għaddejjin biex tinsab sostituzzjoni affidabbli, aktarx li t-tul tal-eżenzjoni mhux se jħalli impatti negattivi fuq l-innovazzjoni.

               (9)
                     Għall-kategoriji l-oħra għajr il-kategoriji 1 sa 7 u l-kategorija 10, l-eżenzjoni attwali tibqa’ valida għall-perjodi ta’ validità stabbiliti fit-tieni subparagrafu tal-Artikolu 5(2) tad-Direttiva 2011/65/UE. Għal raġunijiet ta’ ċarezza, jenħtieġ li d-dati tal-iskadenza jiżdiedu fl-Anness III ta’ dik id-Direttiva.

               (10)
                     Għalhekk jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

               Artikolu 1

               L-Anness III tad-Direttiva 2011/65/UE hu emendat kif stabbilit fl-Anness ta’ din id-Direttiva.

               Artikolu 2

               1.L-Istati Membri għandhom jadottaw u jippubblikaw, sa mhux iktar tard minn [enter the last day of the 12th month after the date of entry into force of this Directive] il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom jikkomunikaw minnufih lill-Kummissjoni t-testi ta’ dawk id-dispożizzjonijiet.

               Dawn għandhom japplikaw dawk id-dispożizzjonijiet minn [enter the last day of the 12th month after the date of entry into force of this Directive + 1 day].

               Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn dik ir-referenza meta ssir il-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir dik ir-referenza.

               2.L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tad-dritt nazzjonali li jadottaw fil-qasam kopert minn din id-Direttiva.

               Artikolu 3

               Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Artikolu 4

               Din id-Direttiva hija indirizzata lill-Istati Membri.

               Magħmul fi Brussell, 16.11.2018

                     Għall-Kummissjoni

                     Il-President
                     Jean-Claude JUNCKER

                     (1)

                        ĠU L 174, 1.7.2011, p. 88.

                     (2)

                        ĠU L 396, 30.12.2006, p. 1.

                     (3)

                        Il-lista tinsab fuq:
                  http://ec.europa.eu/environment/waste/rohs_eee/adaptation_en.htm

                     (4)

                        Dawn il-kategoriji huma: 1. Apparat elettrodomestiku kbir; 2. Apparat elettrodomestiku żgħir; 3. Tagħmir tal-informatika u t-telekomunikazzjoni; 4. Tagħmir tal-konsumatur; 5. Tagħmir tat-tidwil; 6. Għodda elettrika u elettronika; 7. Ġugarelli, tagħmir ta’ divertiment u tal-isport; 10. Apparat ta’ distribuzzjoni awtomatika. Il-kategoriji EEE huma elenkati fl-Anness I tad-Direttiva RoHS.

                     (5)

                  Perjodu ta’ konsultazzjoni
                  : mill-21.08.2015 sas-16.10.2015

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Il-konsultazzjonijiet saru bil-miktub bejn is-27 ta’ April u t-18 ta’ Mejju 2017.

                     (8)

                        Lista tal-passi amministrattivi meħtieġa tinsab fuq
                  is-sit web tal-Kummissjoni
                  . L-istadju attwali tal-proċedura jistgħu jidhru għal kull abbozz tal-att delegat fir-Reġistru Interistituzzjonali tal-Atti Delegati fuq
                  https://webgate.ec.europa.eu/regdel/#/home
                  .

                     (9)

                        ĠU L 174, 1.7.2011, p. 88.

                     (10)

                        Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH) u li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

    ---documentbreak---

               ANNESS

               Fl-Anness III, l-entrata 15 hija sostitwita b’dan li ġej:

                        “15

                        Iċ-ċomb fl-istann li jikkompleta konnessjoni elettrika vijabbli bejn id-damma tas-semikonduttur u l-qafas fi ħdan ċirkwit integrat ta’ pakketti flip chip.

                        Dan japplika għall-kategoriji 8, 9 u 11 u jiskadi fi:

                        -il-21 ta’ Lulju 2021 għall-kategoriji 8 u 9 għajr għall-apparat mediku dijanjostiku in vitro u l-istrumenti ta’ monitoraġġ u ta’ kontroll industrijali;

                        -il-21 ta’ Lulju 2023 għall-kategorija 8, l-apparat mediku dijanjostiku in vitro;

                        -il-21 ta’ Lulju 2024 għall-kategorija 9, l-istrumenti ta’ monitoraġġ u ta’ kontroll industrijali, u għall-kategorija 11.

                        15(a)

                        Iċ-ċomb fl-istann li jikkompleta konnessjoni elettrika vijabbli bejn id-damma tas-semikonduttur u l-qafas fi ħdan ċirkwit integrat ta’ pakketti flip chip fejn japplika tal-inqas wieħed minn dawn il-kriterji li ġejjin:

                        -nodu tat-teknoloġija semikonduttura ta’ 90 nm jew akbar;

                        -damma unika ta’ 300 mm2 jew akbar f’xi nodu tat-teknoloġija semikonduttura;

                        -pakketti ta’ dammi stivati b’damma ta’ 300 mm2 jew akbar, jew interposers tas-silikon ta’ 300 mm2 jew akbar.

                        Dan japplika għall-kategoriji 1 sa 7 u 10 u jiskadi fil-21 ta’ Lulju 2021.”


title: DIRETTIVA DELEGATA TAL-KUMMISSJONI (UE) .../… li temenda, għall-finijiet tal-adattament għall-progress xjentifiku u tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-użu taċ-ċomb f’elettrodi tal-platinu platinizzat użati għal ċertu kejl tal-konduttività

text:
                               IL-KUMMISSJONI
                               EWROPEA

                                                       Brussell, 17.12.2019
                                                       C(2019) 9061 final

                  DIRETTIVA DELEGATA TAL-KUMMISSJONI (UE) .../…

                                          ta’ 17.12.2019

     li temenda, għall-finijiet tal-adattament għall-progress xjentifiku u tekniku, l-Anness IV
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
           għall-użu taċ-ċomb f’elettrodi tal-platinu platinizzat użati għal ċertu kejl tal-
                                            konduttività

                                    (Test b’rilevanza għaż-ŻEE)

MT                                                                                MT
 ---pagebreak---                                  MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Din id-Direttiva Delegata tal-Kummissjoni temenda, għall-finijiet tal-adattament għall-
     progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill
     dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku
     (tfassil mill-ġdid)1 (id-Direttiva RoHS 2) fir-rigward ta’ eżenzjoni għal applikazzjonijiet
     speċifiċi li fihom iċ-ċomb.
     Id-Direttiva RoHS 2 tirrestrinġi l-użu ta’ ċerti sustanzi perikolużi fit-tagħmir elettriku u
     elettroniku, kif previst fl-Artikolu 4 tagħha. Daħlet fis-seħħ fil-21 ta’ Lulju 2011.
     Is-sustanzi attwalment ristretti kif elenkati fl-Anness II tad-Direttiva RoHS 2 huma dawn li
     ġejjin: iċ-ċomb, il-merkurju, il-kadmju, il-kromju eżavalenti, il-bifenili polibromurati (PBB),
     l-eteri tad-difenil polibromurat (PBDE), il-ftalat tal-bis(2-etileżil) (DEHP), il-ftalat benżil
     butil (BBP), il-ftalat tad-dibutil (DBP) u l-ftalat tad-diisobutil (DIBP). L-Annessi III u IV tad-
     Direttiva RoHS 2 jelenkaw il-materjali u l-komponenti tat-tagħmir elettriku u elettroniku
     (EEE) għal applikazzjonijiet speċifiċi eżentati mir-restrizzjoni fuq is-sustanzi skont l-
     Artikolu 4(1) tad-Direttiva RoHS 2.
     L-Artikolu 5 jipprevedi l-adattament għall-progress xjentifiku u tekniku (l-inklużjoni, it-
     tiġdid, l-emendi u r-revoka tal-eżenzjonijiet) tal-Annessi III u IV. F’konformità mal-
     Artikolu 5(1)(a) l-eżenzjonijiet iridu jiġu inklużi fl-Annessi III u IV biss jekk din l-inklużjoni
     ma ddgħajjifx il-protezzjoni ambjentali u tas-saħħa li jagħti r-Regolament (KE)
     Nru 1907/20062 u meta tkun issodisfata kwalunkwe waħda mill-kundizzjonijiet li ġejjin: meta
     t-tneħħija jew is-sostituzzjoni tagħhom permezz ta’ bidliet fid-disinn jew fil-materjali u fil-
     komponenti li ma jeħtieġu l-ebda materjal jew sustanza elenkata fl-Anness II mhijiex
     prattikabbli mil-lat xjentifiku jew tekniku; meta l-affidabbiltà tas-sostituti mhix żgurata; jew
     meta t-total tal-impatti negattivi fuq l-ambjent, is-saħħa u s-sikurezza tal-konsumatur
     ikkawżati mis-sostituzzjoni x’aktarx li jissupra t-total tal-benefiċċji għall-ambjent, għas-saħħa
     u għas-sikurezza tal-konsumatur.
     Barra minn hekk, l-Artikolu 5(1) jipprevedi li l-Kummissjoni Ewropea (il-Kummissjoni)
     għandha tinkludi materjali u komponenti tal-EEE għal applikazzjonijiet speċifiċi fil-listi tal-
     Annessi III u IV permezz ta’ atti delegati individwali skont l-Artikolu 20. L-Artikolu 5(3) u l-
     Anness V jistabbilixxu l-proċedura għat-tressiq ta’ applikazzjonijiet għall-għoti, għat-tiġdid
     jew għar-revoka ta’ eżenzjoni.

     2.       KONSULTAZZJONIJIET QABEL L-ADOZZJONI TAL-ATT
     Mill-pubblikazzjoni tad-Direttiva RoHS 2, il-Kummissjoni rċeviet għadd sostanzjali3 ta’
     talbiet mingħand l-operaturi ekonomiċi, skont id-dispożizzjonijiet fl-Artikolu 5(3) u fl-Anness
     V, kemm għall-għoti ta’ eżenzjonijiet ġodda kif ukoll għat-tiġdid ta’ dawk eżistenti.
     L-eżenzjoni 37 attwali tal-Anness IV tippermetti l-użu taċ-ċomb f’elettrodi tal-platinu użati
     għall-kejl tal-konduttività meta jkunu japplikaw ċerti kundizzjonijiet. F’Ġunju 2017 il-
     Kummissjoni rċeviet applikazzjoni waħda għat-tiġdid ta’ din l-eżenzjoni. Filwaqt li l-
     eżenzjoni 37 kienet tiskadi fil-31 ta’ Diċembru 2018 għall-kategoriji 8 u 9, f’konformità mar-

     1
            ĠU L 174, 1.7.2011, p. 88.
     2
            ĠU L 396, 30.12.2006, p. 1.
     3
            Il-lista tinsab fuq: http://ec.europa.eu/environment/waste/rohs_eee/adaptation_en.htm

MT                                                        1                                               MT
 ---pagebreak---      rekwiżiti tad-Direttiva RoHS (l-Artikolu 5(5), it-tieni subparagrafu), l-eżenzjoni għandha
     tibqa’ tapplika sakemm il-Kummissjoni tieħu deċiżjoni dwar it-tiġdid tal-applikazzjoni4.
     Sabiex issir evalwazzjoni tal-applikazzjoni għal eżenzjoni, il-Kummissjoni nediet studju biex
     twettaq il-valutazzjoni teknika u xjentifika meħtieġa, li kienet tinkludi konsultazzjoni online u
     miftuħa- ta’ sitt ġimgħat mal-partijiet ikkonċernati5 dwar l-applikazzjoni. Waqt il-
     konsultazzjoni mal-partijiet ikkonċernati ma wasal l-ebda kontribut.
     Ir-rapport finali li fih il-valutazzjoni tal-applikazzjoni ġie ppubblikat6; u l-partijiet
     ikkonċernati ġew notifikati b’dan.
     Sussegwentement, fid-29 ta’ Ottubru 2018 matul laqgħa tal-esperti, il-Kummissjoni
     kkonsultat grupp ta’ esperti tal-Istati Membri għall-atti delegati skont id-Direttiva RoHS 2. L-
     esperti qablu mal-abbozz ippreżentat, waqt li maġġoranza ta’ membri baqgħet siekta. Skont il-
     Linji Gwida għal Regolamentazzjoni Aħjar, l-abbozz tad-Direttiva Delegata ġie ppubblikat
     fuq il-Portal għal Regolamentazzjoni Aħjar għal perjodu ta’ erba’ ġimgħat, li matulu l-
     pubbliku seta’ jippreżenta r-reazzjonijiet tiegħu. Ma wasal l-ebda kumment. Twettqu l-passi
     kollha applikabbli relatati mal-eżenzjonijiet mir-restrizzjoni tas-sustanza f’konformità mal-
     Artikoli 5(3) sa 5(7)7. Il-Kunsill u l-Parlament Ewropew ġew innotifikati dwar l-attivitajiet
     kollha.
     Ir-rapport finali saħaq l-aktar fuq l-informazzjoni u l-valutazzjoni tekniċi li ġejjin:
             Elettrodi tal-platinu platinizzat li fihom iċ-ċomb jintużaw fi strumenti speċjalizzati
              għall-kejl li jeħtieġu ċerti kwalitajiet ta’ kejl bħal firxa wiesgħa, preċiżjoni għolja,
              jew affidabbiltà għolja għal konċentrazzjoni qawwija ta’ aċidu u ta’ alkali. L-
              elettrodi jiġu applikati fost l-oħrajn f’miters tal-konduttività elettrika għall-ispezzjoni
              u l-ittestjar tal-ilma (ilma tax-xmajjar, ilma tal-baħar, ilma tax-xorb, effluwenti
              industrijali eċċ.).
             Bħalissa, is-sostituzzjoni jew l-eliminazzjoni taċ-ċomb fl-applikazzjonijiet
              ikkonċernati għadha xjentifikament u teknikament imprattikabbli.
     Ir-riżultati tal-evalwazzjoni għall-kategoriji 8 u 9 juru li l-eżenzjoni speċifika ma ddgħajjifx
     il-protezzjoni ambjentali u tas-saħħa li jagħti r-Regolament (KE) Nru 1907/2006 (REACH),
     skont l-Artikolu 5 tad-Direttiva 2011/65/UE. Barra minn hekk, mill-inqas wieħed mill-kriterji
     rilevanti speċifikati fl-Artikolu 5(1)(a) huwa ssodisfat permezz tat-talba għal eżenzjoni: Billi
     sal-lum għall-applikazzjonijiet ikkonċernati għad m’hemm l-ebda alternattiva affidabbli
     disponibbli, jew li mistennija tidħol fis-suq dalwaqt, l-għoti tal-eżenzjoni b’perjodu massimu
     ta’ validità ta’ seba’ snin sal-31 ta’ Diċembru 2025 huwa ġġustifikat. Billi s’issa għad
     m’hemmx sostituti affidabbli disponibbli, tul dan il-perjodu mhu mistenni l-ebda impatt
     soċjoekonomku negattiv tas-sostituzzjoni. Lanqas il-perjodu ta’ validità mogħti mhu mistenni
     jħalli impatti negattivi fuq l-innovazzjoni.

     4
            Il-kategoriji elenkati fl-Anness I tad-Direttiva 2011/65/UE huma prinċipalment: 1. Apparat
            elettrodomestiku kbir; 2. Apparat elettrodomestiku żgħir; 3. Tagħmir tal-informatika u t-
            telekomunikazzjoni; 4. Tagħmir tal-konsumatur; 5. Tagħmir tat-tidwil; 6. Għodda elettrika u
            elettronika; 7. Ġugarelli, tagħmir ta’ divertiment u tal-isport; 8. Apparat mediku; 9. Strumenti ta’
            monitoraġġ u kontroll inklużi strumenti ta’ monitoraġġ u kontroll industrijali; 10. Apparat ta’
            distribuzzjoni awtomatika; 11. EEE ieħor mhux kopert mill-kategoriji t’hawn fuq.
     5
            Perjodu ta’ konsultazzjoni: mill-20.10.2017 sal-1.12.2017.
     6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010 .
     7
            Lista tal-passi amministrattivi meħtieġa tinsab fuq is-sit web tal-Kummissjoni. Wieħed jista’ jara l-
            istadju attwali tal-proċedura għal kull abbozz ta’ att delegat fir-Reġistru Interistituzzjonali tal-Atti
            Delegati fuq https://webgate.ec.europa.eu/regdel/#/home.

MT                                                        2                                                            MT
 ---pagebreak---      3.       ELEMENTI ĠURIDIĊI TAL-ATT DELEGAT
     Id-Direttiva Delegata proposta tagħti eżenzjoni mir-restrizzjonijiet fl-Artikolu 4(1), li jridu
     jiġu elenkati fl-Anness IV tad-Direttiva 2011/65/UE, għall-użu taċ-ċomb f’applikazzjonijiet
     speċifiċi.
     L-istrument huwa Direttiva Delegata, kif previst fid-Direttiva 2011/65/UE, u b’mod
     partikolari f’konformità mar-rekwiżiti rilevanti fl-Artikolu 5(1)(a) tagħha.
     Id-Direttiva Delegata għandha l-għan li tikkontribwixxi għall-protezzjoni tas-saħħa tal-
     bniedem u tal-ambjent u tapprossima d-dispożizzjonijiet għall-funzjonament tas-suq intern fil-
     qasam tat-tagħmir elettriku u elettroniku, billi tippermetti l-użu ta’ sustanzi li altrimenti huma
     pprojbiti għal applikazzjonijiet speċifiċi, f’konformità mad-dispożizzjonijiet tad-Direttiva
     RoHS 2 u skont il-kundizzjonijiet mogħtija fiha u skont il-proċedura stabbilita fiha għall-
     adattament tal-Annessi III u IV għall-progress xjentifiku u tekniku.
     Skont il-prinċipju tal-proporzjonalità, il-miżura ma tmurx lil hinn minn dak meħtieġ biex
     jintlaħaq l-għan tagħha.
     Il-proposta ma għandhiex implikazzjonijiet fuq il-baġit tal-UE.

MT                                                   3                                                    MT
 ---pagebreak---                       DIRETTIVA DELEGATA TAL-KUMMISSJONI (UE) .../…

                                                    ta’ 17.12.2019

     li temenda, għall-finijiet tal-adattament għall-progress xjentifiku u tekniku, l-Anness IV
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
           għall-użu taċ-ċomb f’elettrodi tal-platinu platinizzat użati għal ċertu kejl tal-
                                            konduttività

                                            (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-
     8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u
     elettroniku1, u b’mod partikolari l-Artikolu 5(1)(a) tagħha,
     Billi:
     (1)      Id-Direttiva 2011/65/UE teħtieġ li l-Istati Membri jiżguraw li t-tagħmir elettriku u
              elettroniku mqiegħed fis-suq ma jkunx fih is-sustanzi perikolużi elenkati fl-Anness II
              ta’ dik id-Direttiva. Dik ir-restrizzjoni ma tapplikax għal ċerti applikazzjonijiet
              eżentati li huma speċifiċi għall-apparat mediku u għall-istrumenti ta’ monitoraġġ u
              kontroll u li huma elenkati fl-Anness IV ta’ dik id-Direttiva.
     (2)      Il-kategoriji differenti tat-tagħmir elettriku u elettroniku li għalihom tapplika d-
              Direttiva 2011/65/UE huma elenkati fl-Anness I ta’ dik id-Direttiva.
     (3)      Iċ-ċomb huwa sustanza ristretta elenkata fl-Anness II tad-Direttiva 2011/65/UE.
     (4)      Bid-Direttiva ta’ Delega tal-Kummissjoni 2014/73/UE2, il-Kummissjoni tat eżenzjoni
              għall-użu taċ-ċomb f’elettrodi tal-platinu platinizzat użati għall-kejl tal-konduttività
              meta jkunu japplikaw ċerti kundizzjonijiet (“l-eżenzjoni”), billi inkludiet l-
              applikazzjonijiet rilevanti fl-Anness IV tad-Direttiva 2011/65/UE. L-eżenzjoni kienet
              tiskadi fil-31 ta’ Diċembru 2018, skont it-tielet subparagrafu tal-Artikolu 5(2) ta’ dik
              id-Direttiva.
     (5)      Fit-30 ta’ Ġunju 2017, il-Kummissjoni rċeviet applikazzjoni għat-tiġdid tal-eżenzjoni
              (“it-talba għat-tiġdid”), li hija fi ħdan il-limitu ta’ żmien stabbilit fl-Artikolu 5(5) tad-
              Direttiva 2011/65/UE. Skont dik id-dispożizzjoni, l-eżenzjoni tibqa’ valida sakemm
              tiġi adottata deċiżjoni dwar it-talba għat-tiġdid.
     (6)      L-evalwazzjoni tat-talba għat-tiġdid kienet tinkludi konsultazzjonijiet mal-partijiet
              ikkonċernati skont l-Artikolu 5(7) tad-Direttiva 2011/65/UE.

     1
              ĠU L 174, 1.7.2011, p. 88.
     2
              Id-Direttiva ta’ Delega tal-Kummissjoni 2014/73/UE tat-13 ta’ Marzu 2014 li temenda, għall-finijiet ta’
              adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-
              Kunsill fir-rigward ta’ eżenzjoni għaċ-ċomb f’elettrodi tal-platinu platinizzat użati għall-kejl tal-
              konduttività (ĠU L 148, 20.5.2014, p. 80).

MT                                                          4                                                           MT
 ---pagebreak---      (7)    Elettrodi tal-platinu platinizzat li fihom iċ-ċomb jintużaw fi strumenti speċjalizzati
            għall-kejl li jeħtieġu ċerti kwalitajiet ta’ kejl bħal firxa wiesgħa, preċiżjoni għolja, jew
            affidabbiltà għolja għal konċentrazzjoni qawwija ta’ aċidu u ta’ alkali.
     (8)    Minħabba n-nuqqas ta’ sostituti affidabbli, is-sostituzzjoni jew l-eliminazzjoni taċ-
            ċomb fl-applikazzjonijiet ikkonċernati          għadha xjentifikament u teknikament
            imprattikabbli f’ċerti strumenti tal-kejl. It-tiġdid tal-eżenzjoni huwa konsistenti mar-
            Regolament (KE) Nru 1907/2006 tal-Parlament Ewropew u tal-Kunsill3 u għalhekk
            ma jdgħajjifx il-protezzjoni ambjentali u tas-saħħa mogħtija minnu.
     (9)    Għalhekk, jixraq li tiġġedded l-eżenzjoni.
     (10)   L-eżenzjoni jenħtieġ li tingħata għall-perjodu ta’ validità massima ta’ seba (7) sal-31
            ta’ Diċembru 2025, skont l-Artikolu 4(3) u skont it-tielet subparagrafu tal-Artikolu
            5(2) tad-Direttiva 2011/65/UE. Fid-dawl tar-riżultati tal-isforzi għaddejjin biex tinstab
            sostituzzjoni affidabbli, aktarx li t-tul tal-eżenzjoni mhux se jħalli impatti negattivi fuq
            l-innovazzjoni.
     (11)   Għalhekk, jenħtieġ li d-Direttiva 2011/65/UE tiġi emendata kif xieraq,

     ADOTTAT DIN ID-DIRETTIVA:

                                                     Artikolu 1
     L-Anness IV tad-Direttiva 2011/65/UE huwa emendat kif stabbilit fl-Anness ta’ din id-
     Direttiva.

                                                     Artikolu 2
     1.      L-Istati Membri għandhom jadottaw u jippubblikaw, sa mhux iktar tard minn [l-
             aħħar jum tat-12-il xahar wara d-data tad-dħul fis-seħħ ta’ din id-Direttiva] il-liġijiet,
             ir-regolamenti u d-dispożizzjonijiet amminstrattivi neċessarji sabiex jikkonformaw
             ma’ din id-Direttiva. Huma għandhom jikkomunikaw minnufih it-test ta’ dawk id-
             dispożizzjonijiet lill-Kummissjoni.
             Huma għandhom japplikaw dawk id-dispożizzjonijiet minn [l-aħħar jum tat-12-il
             xahar wara d-data tad-dħul fis-seħħ ta’ din id-Direttiva + 1 jum].
             Meta l-Istati Membri jadottaw dawk id-dispożizzjonijiet, fihom għandu jkun hemm
             referenza għal din id-Direttiva jew għandhom ikunu akkumpanjati minn dik ir-
             referenza meta ssir il-pubblikazzjoni uffiċjali tagħhom. L-Istati Membri għandhom
             jiddeċiedu kif issir din ir-referenza.
     2.      L-Istati Membri għandhom jikkomunikaw lill-Kummissjoni t-test tad-
             dispożizzjonijiet ewlenin tal-liġi nazzjonali li huma jadottaw fil-qasam kopert minn
             din id-Direttiva.

                                                     Artikolu 3
     Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha
     f’Il-Ġurnal Uffiċjali tal-Unjoni Ewropea.

     3
            Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006
            dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH) u
            li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

MT                                                         5                                                            MT
 ---pagebreak---                                                  Artikolu 4
     Din id-Direttiva hija indirizzata lill-Istati Membri.
     Magħmul fi Brussell, 17.12.2019

                                                   Għall-Kummissjoni
                                                   Il-President
                                                   Ursula VON DER LEYEN

MT                                                    6                   MT
 ---documentbreak---                                IL-KUMMISSJONI
                               EWROPEA

                                                       Brussell, 17.12.2019
                                                       C(2019) 9061 final

                                                       ANNEX

                                             ANNESS

                                               tad-

                               Direttiva Delegata tal-Kummissjoni

     li temenda, għall-finijiet tal-adattament għall-progress xjentifiku u tekniku, l-Anness IV
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
           għall-użu taċ-ċomb f’elettrodi tal-platinu platinizzat użati għal ċertu kejl tal-
                                            konduttività

MT                                                                                MT
 ---pagebreak---                                                 ANNESS
     Fl-Anness IV tad-Direttiva 2011/65/UE, il-punt 37 huwa sostitwit b’dan li ġej:

     “37.        Iċ-ċomb f’elettrodi tal-platinu platinizzat użati għall-kejl tal-konduttività meta
                 tkun tapplika tal-inqas waħda mill-kundizzjonijiet li ġejjin:
                 (a) kejl fuq firxa wiesgħa b’firxa ta’ konduttività li tkopri aktar minn ordni
                     wieħed ta’ kobor (eż. firxa bejn 0,1 mS/m u 5 mS/m) fl-applikazzjonijiet tal-
                     laboratorju għal konċentrazzjonijiet mhux magħrufa;
                 (b) kejl ta’ soluzzjonijiet meta jkunu meħtieġa preċiżjoni ta’ +/– 1 % tal-firxa tal-
                     kampjun u reżistenza qawwija għall-korrużjoni tal-elettrodu għal kwalunkwe
                     wieħed minn dawn li ġejjin:
                     (i) soluzzjonijiet b’aċidità < pH 1;
                     (ii) soluzzjonijiet b’alkalinità < pH 13;
                     (iii) soluzzjonijiet korrużivi li jkun fihom il-gass aloġenu;
                 (c) kejl ta’ konduttivitajiet ta’ aktar minn 100 mS/m li jrid jitwettaq bi strumenti
                     portabbli.

                 Tiskadi fil-31 ta’ Diċembru 2025.”

MT                                                   1                                                   MT